Northern Revival - Rastok Fest\nstoner, southern rock/metal\nNorthern Revival, cetvorka iz Novog Sada koja svira stoner, southern rock/metal. Bend je napravio Aleksandar Rajic u oktobru 2012. Od prve probe bend je radio autorsku muziku. Na pocetku kao trio gitara, bas i bubanj da bi 2 meseca kasnije u bend dosao Petar na vokalu. Do juna 2013. bend je napravio 6 pesama ali se tada bubnjar zbog skolovanja seli u USA, tada i basista odustaje od sviranja i Aleksandar i Petar nekoliko meseci traze ritam sekciju. U oktobru 2013. tacno godinu dana od osnivanja benda postava se ustaljuje sa Davorinom na bassu i Borisom na bubnju. Od pocetka 2014. bend je snimio 3 singla, uskoro se ocekuje snimanje 4.pesma kojom ce ovog leta kompletirati EP. Na drugoj svirci bend pobedjuje na Joker Demo Festu u Zrenjaninu. U maju Boris zbog loseg stanja u zemlji prihvata posao na kruzeru, napusta bend a na njegovo mesto dolazi Marko. Aleksandar je mesec dana pre Borisovog odlaska paralelno sa probama stare postave vezbao repertoar sa Markom kako bend ne bi stagnirao nakon Borisovog odlaska. Marko se odlicno uklopio u ekipu i bend nastavlja sa koncertnim aktivnostima.


Gradi se vodovodna mreža - Sremske Novine\n6. 07. 2022., 15:50\nŠid – Protekle nedelje predsednica Opštine Nataša Cvjetković, zajedno sa svojim saradnicima, posetila je Mesnu zajednicu Ljuba, gde se upoznala sa problemima ovog sela, od kojih je jedan loše stanje zgrade Mesne zajednice. Naime, kako je rečeno predsednici, ovaj objekat bi pod hitno trebalo da se sanira, posebno krov koji je na nekim delovima znatno oštećen.\nInače, u Ljubi je proteklih dana počela izgradnja seoskog vodovoda, čija je vrednost nešto više od 20 miliona dinara. Radove finansira Fond za kapitalna ulaganja AP Vojvodine, a rok za njihov završetak je 45 dana.\n– Smatram da je izgradnja nove vodovodne mreže jedan od naših najvećih rezultata, posebno kada je u pitanju ova mesna zajednica. Takođe, imamo u planu još da pomognemo i da se adaptira zgrada mesnog Doma kulture, kao i da se asvaltira manja deonica puta koja nije završena prošle godine – rekla je predsednica Nataša Cvjetković, dodajući da je stvaranje jednakih uslova za život svih graćana šidske opštine najvažniji prioritet rada ove lokalne samouprave.\nPrema rečima Miladina Pinića, direktora šidskog „Vodovoda“, ovo preduzeće je spremno da sklapa ugovore sa meštanima za priključivanje na vodovodnu mrežu.\n– Čim budu postavljene glavne cevi kroz ulice, spremni smo da počnemo priključivanje domaćinstava. Cene priključaka će u proseku iznositi oko 10 hiljada dinara, u zavisnosti od toga da li priključak prolazi ispod puta i moći će da se plate na najmanje pet rata – rekao je direktor Pinić.\nJanko Topoljski, predsednik Saveta MZ Ljuba, naglasio je da meštani ovog fruškogorskog sela, koje ima oko 220 domaćinstava, sa nestrpljenjem očekuju da dobiju vodu iz slavine.\nPripremni turnir za kvizing prve...\nKoncert SKUD-a „Sveti Sava“


:: Naslovna strana > Glasnik broj 6 > Meridijani - Primena SO2 za klimatizaciju u automobilskoj industriji\nProfesor Predrag Hrnjak održao predavanje u Beogradu\nKrajem aprila prof. dr Predrag Pega Hrnjak sa Univerziteta U UrbanaChampaign iz Ilinoisa (SAD), održao je na Mašinskom fakultetu u Beogradu predavanje pod nazivom "Ejektor kao uređaj za povišenje efikasnosti i učinka rashladnih transkritičnih SO2 postrojenja".\nNa vrlo posećenom predavanju, na kome su se okupili stručnjaci koji se bave tehnikom hlađenja i klimatizacije, profesor Hrnjak je u prvom delu prikazao razvoj sistema za hlađenje (klimatizaciju) automobila u proteklih deset godina, a koji koriste ugljendioksid (R-744) kao rashladno sredstvo, predajući toplotu u superkritičnoj oblasti (transkritičnih sistema). Autor je podrobno obrazložio razloge zbog kojih veoma neefikasan termodinamički ciklus postiže neočekivano visoke stepene korisnosti, zahvaljujući dobrim termofizičkim osobinama fluida, koji poboljšavaju razmenu toplote, smanjuju padove pritiska, a i tako mali padovi pritiska još manje utiču na smanjenje koeficijenta hlađenja nego pri upotrebi konvencionalnih rashladnih fluida. Dobrim konstruktivnim rešenjima razmenjivača toplote, kao i modifikacijom ciklusa, te se povoljnosti mogu iskoristiti. To se u prvom redu odnosi na primenu prehlađivača (internih razmenjivača toplote), suprotnosmernim hladnjacima gasa i slično. Nove konstrukcije, koje koriste mikrokanalske razmenjivače toplote i kompaktne kompresore, postižu isti koeficijent hlađenja u istoj zapremini i sa istom težinom razmenjivača.\nU drugom delu autor je prikazao teorijske osnove i eksperimentalne rezultate primene ejektora za povraćaj gubitaka rada pri prigušivanju. To je izuzetno veliki nedostatak termodinamičkog ciklusa. Prikazani ejektor je kompaktan i služi pored povraćaja rada i za kontrolu visokog pritiska kojim se maksimizira koeficijent hlađenja, a i doprinosi boljem radu na strani niskog pritiska (smanjenje pada pritiska, poboljšanje distribucije rashladnog fluida i povećanje razmene toplote).\nMože se očekivati da će u budućnosti ugljendioksid kao rashladno sredstvo zauzeti vodeće mesto u rashladnim postrojenjima, naročito ako se uzmu u obzir Montrealski i Kjoto protokol, kojima su se zemlje potpisnice obavezale da će u određenom roku smanjiti ili potpuno eliminisati upotrebu supstanci koje oštećuju ozonski omotač i izazivaju globalno zagrevanje. Podsetimo da Montrealski protokol ima za cilj da smanji i postepeno eliminiše supstance koje oštećuju ozonski omotač (ODS - Ozone Depleting Substances), a Kjoto protokol da smanji emisiju štetnih gasova koji izazivaju globalno zagrevanje i efekat staklene bašte.\nUgljendioksid je prirodni rashladni fluid, ne oštećuje ozonski omotač, njegov potencijal za oštećenje ozonskog omotača (Ozone Depleting Pottential) ODP=0, ima malu vrednost globalnog potencijala zagrevanja (Global Warming Pottential) GWP=1, negoriv je i nije toksičan. Zato se može očekivati da će se SO2 sve više koristiti kao rashladno sredstvo, kada se prevaziđu trenutno postojeći tehnološki problemi, na čemu Predrag Hrnjak sa svojim timom intenzivno radi.\nProfesor Hrnjak - "beogradski đak"\nPredrag Pega Hrnjak, jedan od vodećih svetskih stručnjaka iz oblasti rashladne tehnike, rođen je u Beogradu, gde je stekao kompletno obrazovanje: diplomirao, magistrirao i doktorirao na Mašinskom fakultetu Univerziteta u Beogradu. Svoja prva naučnoistraživačka i praktična iskustva stekao je radeći na Mašinskom fakultetu u Beogradu, a nastavio da se usavršava na svetski prestižnom Univerzitetu Ilinois Urbana-Champaign, gde sada radi kao profesor i kodirektor Centra za klimatizaciju i hlađenje. Rezultate svog uspešnog istraživačkog rada, u meri u kojoj mu dozvoljavaju mnogobrojna istraživanja kojima rukovodi i gostovanja po svetskim skupovima, redovno prenosi i našim stručnjacima, preko predavanja i radova koje objavljuje u našim stručnim časopisima.


Novinari turskog Sputnjika nestali u policiji - Sputnjik Srbija\n09:54 01.03.2020 (osveženo 09:58 01.03.2020) Preuzmite kraći link\nSinoć su nepoznate osobe upale u stanove novinara Sputnjika, turskih državljana, pretili im i optužili ih za izdaju zemlje zbog saradnje sa Rusima. Incidenti su se dogodili dan nakon protesta ispred Generalnog konzulata Rusije u Istanbulu i pogoršanja situacije u sirijskom Idlibu.\nŠef međunarodnog komiteta Saveta Federacije Konstantin Kosačov smatra da pritisak na ruske novinare komplikuje odnose Rusije i Turske.\n„Treba zatražiti od turskih vlasti hitnu istragu incidenta, kažnjavanje krivaca za odgovornost, kao i preduzimanje iscrpnih mera za osiguranje bezbednosti svih ruskih predstavništava u Turskoj i njihovih saradnika, bez obzira na državljanstvo“, rekao je senator.\nOsim toga, treba upozoriti Ankaru da „svaki drugi scenario ponašanja vlasti može dovesti do dodatnih komplikacija u bilateralnim odnosima“, rekao je Kosačov.\nDrugi član komiteta Saveta Federacije Oleg Morozov je izjavio da će Rusija odgovoriti na progon novinara ruskih medija u Turskoj.\n„Turska treba sama da preduzme mere protiv tih vandala i kazniti ih u skladu sa zakonom. Pogoršanje naših odnosa nije povod za progon novinara“, rekao je Morozoov.


Moskva NATO-u: Prvo procenite, pa onda optužujte - 26.02.2018, Sputnik Srbija\nMoskva NATO-u: Prvo procenite, pa onda optužujte\nMoskva savetuje NATO-u da se uzdrži od neosnovanih optužbi Rusije za narušavanje Sporazuma o likvidaciji raketa srednjeg i kratkog dometa sve dok Alijansa ne... 26.02.2018, Sputnik Srbija\nrusija, vesti, svet, nato, ministarstvo spoljnih poslova rusije\n11:36 26.02.2018 (Osveženo: 11:46 26.02.2018)\nMoskva savetuje NATO-u da se uzdrži od neosnovanih optužbi Rusije za narušavanje Sporazuma o likvidaciji raketa srednjeg i kratkog dometa sve dok Alijansa ne bude spremna da proceni akcije SAD prema Sporazumu, izjavilo je za Sputnjik Odeljenje za informacije i štampu Ministarstva spoljnih poslova Rusije.\nMinistarstvo je napomenulo da su obratili pažnju na izjave generalnog sekretara NATO-a Jensa Stoltenberga kada je u pitanju Sporazum, koje sadrže, između ostalog, poziv Rusiji da „na transparentan i proverljiv način poštuje Sporazum“.\n„Takve formulacije u suštini reprodukuju antirusku retoriku Sjedinjenih Američkih Država, koje nas neosnovano i nepravedno optužuju za narušavanje ovog sporazuma. Ako je rukovodstvo Alijanse odlučilo da, sa svoje strane, počne da iznosi tvrdnje slične američkim, bi bilo logično očekivati da će ih Brisel potkrepiti barem nekim dokazima. Vašington, kako smo više puta naglasili, to nije uspeo da uradi. Možda NATO ima neke dodatne informacije o tome i spreman je da ih podeli?“, ističe Ministarstvo spoljnih poslova.\n„Ako strukture Alijanse nisu spremne da daju objektivnu procenu delovanja Vašingtona suprotno Sporazumu o likvidaciji raketa, onda bi, očigledno, bilo prikladnije da se u potpunosti uzdrže od bilo kakvih neargumentovanih i tendencioznih izjava na ovu temu“, zaključuje Ministarstvo.\n„Napominjemo da NATO ne žuri da pruži autoritativnu stručnu procenu o očiglednoj nespremnosti Sjedinjenih Američkih Država da svoje sopstvene vojne programe dovede u skladu sa obavezama prema Sporazumu“, dodaje se u saopštenju.\nStoltenberg: U Rusiji se izvode nuklearne vojne vežbe\n19 Februar 2018, 07:38\nRusko Ministarstvo ističe da se, konkretno, radi o širokoj primeni, između ostalog „tokom zajedničkih borbenih operacija sa zemljama-članicama NATO-a, udarnih bespilotnih letelica koje su Sjedinjene Američke Države jednostrano povukle iz Sporazuma o likvidaciji raketa“.\nOsim toga, Ministarstvo je navelo da „još nije dobio neophodne kvalifikacije od rukovodstva NATO-a i takav destruktivni korak za DRMSD američke administracije, kao što je najavljeno pokretanje istraživanja i razvoja na kopnenom raketnom sistemu zabranjenom Sporazumom, navodno kao odgovor na „ruska kršenja sporazuma“.


BiH čvorište šverca droge\nDragana RADUŠKI, Dragan SLADOJEVIĆ 08.03.2013 09:00\nSARAJEVO, BANJALUKA - Naša zemlja postala je važno čvorište za trgovinu drogom, koja se kroz BiH i region transportuje u države zapadne Evrope, stoji u izvještaju Kancelarije UN-a za borbu protiv narkotika i organizovanog kriminala za 2012. godinu.\nU dokumentu se navodi da glavna ruta prolazi kroz Bugarsku, Rumuniju i Makedoniju, te Kosovo, a zatim kroz Crnu Goru, Srbiju i BiH, odakle preko Hrvatske i Slovenije odlazi na evropsko tržište.\n"Trgovina kanabisa je izuzetno zastupljena u istočnoj i centralnoj Evropi, a biljka kanabica uglavnom dolazi iz Makedonije, Kosova, Crne Gore i južnog dijela BiH", stoji u izvještaju u kojem se ističe da naš region ima značajnu ulogu u sanbdijevanju evropskog tržišta kanabisom.\n"Što se tiče trgovine narkoticima, u BiH je tokom protekle godine učinjeno vrlo malo i ova zemlja i dalje ostaje tranzitni koridor za međunarodnu trgovinu narkoticima", navodi se u ovom izvještaju.\nNaš region ima značajnu ulogu u snabdijevanju evropskog tržišta kanabisom\n"BiH je u ranoj fazi borbe protiv trgovine narkoticima", stoji u izvještaju, te se dodaje da broj narkomana u BiH, posebno među mladima, raste.\nJuri Fedotov, generalni direktor Kancelarije UN-a za borbu protiv narkotika i organizovanog kriminala, ukazuje da je Balkan i dalje glavni put za šverc droge. On kaže da je oko 60 tona heorina, vrijednog oko 13 milijardi dolara, dospjelo preko "balkanske rute" u zapadnu i centralnu Evropu.\n"Problem narkotika i kriminala na Balkanu nije prošlost, već je i dalje sadašnjost", upozorio je Fedotov.\n"Među otkrivenim i oduzetim narkoticima su i 263 stabljike marihuane, 16 sjemenki marihuane, 414 komada bromazepama, 406 komada diazepama, 50 komada heptanona, te 599 ostalih narko-analgetika", kaže Dujkovićeva.\n"Razbijene su desetine organizovanih kriminalnih grupa", kaže Šoja.


Otvoren 85. Vukov sabor - Ministarstvo kulture i informisanja\nOtvoren 85. Vukov sabor\nPosebni savetnik ministra kulture i informisanja Dragan Hamović otvorio je 85. Vukov sabor i tom prilikom podsetio da je pre tačno dve stotine godina Vuk Stefanović objavio svoj prvi Srpski rječnik, poznatiji kao Vukov Rječnik, a koji bismo mogli zvati i Jadranski rečnik.\nHamović je rekao da se jedan od prigovora na koji Vuk odgovara još u predgovoru svoga Rječnika iz 1818. godine upravo ticao uže zavičajnosti jezičke građe, što mu je recenzent, unapred i na neviđeno, prebacivao.\n„Ja ne znam kako je on mogao razumjeti iz objavljenija, da će u mom rječniku biti samo Jadranski jezik koji on i da poznaje, opet ne bi mogao dokazati da je gori, nego što Srblji danas govore na kome drugom mjestu“, odgovorio je Vuk recenzentu.\nU nastavku odgovora, kako je kazao Hamović, Vuk ocrtava širinu jezičkog prostora koju je rečnički obuhvatio, sve polazeći od zavičajnog jezgra.\n„Zavičaj nas zasniva, a naše je razumevanje sveta jezičko, kao što je pisao jedan mudri Nemac našeg doba, sa kojim bi se i Vuk jamačno saglasio“, naglasio je Hamović.\n„Mi možemo da mislimo samo na nekom jeziku i upravo je ta zavičajnost našeg mišljenja u jeziku duboka tajna čije rešenje jezik zahteva od mišljenja.“ Ova se tajna i dalje odgoneta, kome je uopšte do dubine i do tajne. Svagdašnju i današnju pogubnu površnost dubina ne zanima, kao ni jezik kao izraz naše lične i kolektivne dubine.\nHamović je rekao da u predgovoru Rječnika Vuk iznosi kritiku tadašnjeg jezičkog bezakonja i da nam te reči mogu biti od koristi za snalaženje u našem vremenu i prostoru.\n„Ako se naš spisatelj rodio u varoši, on već nije ni čuo pravoga i čistoga Srpskog jezika“, a ako je iz sela došao u varoš, ovo navodi Vuk kao ključnu zamerku: „učeći nauke na tuđim jezicima, mora zaboraviti i misliti Srpski (zašto svi narodi ne počinju s jedne strane misliti o stvarima; i otud je postala ona razlika između jezika, što se zove svojstvo jezika)“.\n„Kada se okrenemo i oslušnemo okolo sebe videćemo da smo uveliko zaboravili misliti srpski i na srpskom, u najosnovnijem značenju, nego mislimo tuđom glavom i unapred datim i zadatim, medijski i politički uvezenim i poturenim odgovorima – toliko da gubimo svoje dublje čovečansko svojstvo”, ocenjuje Hamović.\nOn dodaje da nije svojstvo jezika samo gramatičko pitanje, nego svojstvo i svojstvenost čini ukupno predanje, probrano iskustvo prošlosti što ga jezik čuva i posreduje kroz kulturne simbole i sadržaje jednog naroda.\n„Tako prosejano iskustvo, posredovano jezikom a ponajpre poezijom kao umetnošću reči, pomaže nam da se razaberemo, prepoznamo i odlučimo kako dalje u savremenim pometnjama što se uveliko i strateški proizvode“, zaključuje Hamović.


Na listi ponuđača su, pored ostalih, i mađarska OTP grupa, austrijska Erste banka, kao i americki investicioni fondovi Apolo i Blekstoun, navodi se u informaciji.\nRok za dostavljanje obavezujućih ponuda istekao je 19. marta.\n- Svi učesnici u postupku prodaje potpisali su sporazum o neobjavljivanju informacija, tako da ne mogu da komentirišem moguće podnošenje ponude za Abanku - izjavila je predsednica uprave AIK banke Jelena Galić u sredu u Ljubljani na pres konferenciji posvećenoj sticanju većinskog udela AIK banke u drugoj slovenačkoj banci, Gorenjskoj banci.\nSlovenački mediji su prošle nedelje izvestili da je OTP grupa dala najbolju ponudu od oko 300 miliona evra za Abanku, treću najveću u Sloveniji, što je znatno niže od njenog kapitala od 578,9 miliona evra i od procenjene cene koju su dali analitičari u anketi agencije Invest Slovenia prošle godine u rasponu od 347 do 463 miliona evra.\nSlovenački državni holding (SDH) objavio je u oktobru prošle godine javni poziv za dostavljanje ponuda o zainteresovanosti za kupovinu 100 odsto udela u Abanci.\nSlovenačka vlada je 2013. godine morala da dokapitalizuje Abanku sa 348 miliona evra, pri čemu je istovremeno preuzela kontrolu nad bankom, piše Seenews.\nVreme i troškovi trgovanja na zapadnom Balkanu bi trebalo da budu smanjeni zahvaljujući novom projektu Svetske banke "Unapređenje trgovanja i saobraćaja na zapadnom Balkanu", u ukupnoj vrednosti od 140 miliona dolara. Odbor izvršnih direktora Svetske banke odobrio je juče kredit od 90 miliona dolara dolara za taj projekat, kao prvu fazu od ukupno namenjenog iznosa.\nSednica će biti nastavljena u utorak, u 10 sati, na kojoj će biti nastavljena rasprava o predlogu tog zakona, kao i ostalih zakona na dnevnom redu, u pojedinostima odnosno amandmanima.


Huawei zna sve o kamerama u Beogradu - i nije im teško da to i kažu! | SHARE FoundationSHARE Foundation\nEDIT (30. mart 2019, 9:29h): Nedugo nakon što je objavljen ovaj tekst, studija slučaja o kamerama za video nadzor u Beogradu je uklonjena sa zvaničnog sajta kompanije Huawei. Na sledećem linku možete da pristupite arhiviranoj verziji studije slučaja: https://archive.li/pZ9HO.\nZa razliku od Ministarstva unutrašnjih poslova čiji su predstavnici davali nejasne i protivrečne izjave, da bi konačno odbili zahtev SHARE Fondacije za pristup informacijama od javnog značaja, kompanija Huawei na svom sajtu objavila je studiju slučaja sa detaljnim informacijama o postavljanju kamera za video nadzor u Beogradu i saradnji sa Ministarstvom unutrašnjih poslova Republike Srbije.\nStudija predstavlja iscrpan opis saradnje kompanije Huawei i MUP-a koji u znatnoj meri protivreči informacijama dobijenim od Ministarstva unutrašnjih poslova.\nNa početku, Huawei navodi da je zahvaljujući naprednoj tehnologiji video nadzora, za samo tri dana nakon dobijanja slike osumnjičenog od MUP RS, uhapšeno lice koje je pobeglo u Kinu nakon što je 2015. godine izazvalo saobraćajni udes sa smrtnim ishodom, koji je u srpskoj javnosti poznatiji kao “slučaj Kantrimen”. Zahvaljujući ovom ekspresnom hapšenju, Ministarstvo je pristupilo saradnji sa kompanijom Huawei kroz projekat “Sigurno društvo”, sa ciljem uvođenja sistema naprednog video nadzora u Srbiju. Dalje, kompanija navodi da je Ministarstvu unutrašnjih poslova ponudila inteligentne sisteme video nadzora (IVS), sisteme inteligentnog transporta (ITS), unapređenu 4G mrežu (eLTE broadband trunking technology), unifikovane data centre i povezane komandne centre. Dodaje se i da je prvobitno instalirano 9 test kamera na pet lokacija, uključujući sedište Ministarstva unutrašnjih poslova, sportsku arenu, tržni centar i policijsku stanicu. Huawei navodi da su u test fazi kamere uspešno obavile više funkcija, između ostalih preuzimanje video snimaka, njihovo kompresovanje, automatsko prepoznavanje registracionih tablica, analizu ponašanja, prepoznavanje lica, kao i dijagnostiku kvaliteta zvuka. Nakon uspešne test faze, pristupilo se zaključivanju Sporazuma o strateškom partnerstvu 2017. godine.\nU prvoj fazi projekta, instalirano je 100 video kamera visoke definicije na više od 60 ključnih lokacija, te su renovirani komandni i data centar u Beogradu, navodi se u studiji kompanije Huawei. Takođe, korišćen je veliki broj naprednih tehnologija i proizvoda, uključujući infracrveno prepoznavanje registarskih tablica, 4K video rešenja, H.265 HD kodiranje, cluster umrežavanje zasnovano na klaudu i SafeVideo, kako bi se osigurala sigurnost podataka i virtuelni sistemi kontrolnih tačaka.\nTreba istaći i da Huawei navodi da se video materijali i dobijeni podaci čuvaju na naprednom uređaju kompanije za skladištenje podataka pod nazivom “OceanStore”, koji pruža veliki broj mogućnosti kao što su različite analize, analize podataka, analize velikih setova podataka (Big data) dok je period zadržavanja dobijenih podataka ograničen do jedne godine.\nNa kraju, navodi se da je realizacija prve faze, implementirane više od pet meseci pre objavljivanja studije slučaja, zaslužna za rešavanje većeg broja kriminalnih dela, kao i da je zahvaljujući Huawei inteligentnoj tehnologiji policija sada u mogućnosti da pronađe osumnjičene na osnovu zadržanih video snimaka. Prema navodima kompanije Huawei, Ministarstvo unutrašnjih poslova će razviti sveobuhvatno rešenje “Sigurnog grada” koje će u početku pokrivati grad Beograd, dok je krajnji cilj da se ovakvo rešenje implementira na teritoriji cele Srbije.\nKonačno, najvažnije pitanje za građane Srbije predstavljaju moguće posledice po privatnost, kao i pouzdanost ovih tehnologija. Bitno je naglasiti da pametne tehnologije koje koriste kamere za video nadzor, kao što su prepoznavanje lica i analiza ponašanja, predstavljaju vrlo intruzivne metode po privatnost građana dok sa druge strane nisu u potpunosti pouzdane. Tehnologija koja može dovesti do ozbiljnih zloupotreba podataka o ličnosti, primenjuje se na čuvanje podataka dobijenih video nadzorom. Za čuvanje podataka u periodu od godinu dana, na uređaju pod nazivom OceanStore, od presudnog je značaja transparentno ustanoviti ko podacima tačno može pistupiti u kojim slučajevima i slično, jer u suprotnom ogromne količine podataka o ličnosti građana Srbije mogu biti meta različitih zloupotreba.\nKao što je javnosti od ranije poznato, ministar unutrašnjih poslova je najavio postepeno postavljanje 1000 kamera na 800 lokacija u naredne dve godine, a direktor policije je objasnio da su buduće lokacije stacionarnih kamera već poznate, te da je pre odabira lokacija “izrađeno značajno ispitivanje i analiza događanja, pre svega krivičnih dela na teritoriji grada Beograda”. Međutim, u odgovoru na zahtev za pristup informacijama od javnog značaja MUP je naveo da “značajno ispitivanje i analiza” zapravo ne postoje. Ipak, detaljnim čitanjem studije slučaja kompanije Huawei može se doći do informacija koje nam mogu dati širu sliku o tome šta se zaista dešava sa procesom postavljanja kamera u Beogradu.\nVrlo je zabrinjavajuće da sa više različitih strana možemo čuti potpuno različite informacije o pitanjima koja se tiču ustavnih prava i sloboda građana Srbije. Smatramo da relevantni akteri moraju što pre izaći pred građane sa tačnim i potpunim informacijama, te pružiti javnosti objašnjenje na koje će sve načine privatna kompanija moći da pristupa njihovim podacima, pod kojim uslovima i prvenstveno iz kog razloga građanima nisu u početnoj fazi projekta učinjene dostupnim kompletne informacije o svim relevantnim pitanjima o saradnji sa kompanijom Huawei.


Predsednica Vlade Srbije Ana Brnabić razgovarala je danas sa regionalnom direktorkom Svetske banke za Zapadni Balkan, Evropu i centralnu Aziju Lindom Van Gelder o strukturnim reformama, ekonomskim rezultatima, kao i o sprovođenju aktuelnih projekata u saradnji sa Svetskom bankom i planovima za buduću saradnju.\nAna Branabić predstavila je, kako je saopšteno iz Vlade, najvažnije rezultate ekonomskih reformi u Srbiji, pre svega rast bruto domaćeg proizvoda (BDP) i suficit budžeta, istakavši da projekti koji se sprovode sa Svetskom bankom dodatno ubrzavaju razvoj srpske privrede.\nKao prioritete za budući razvoj navela je dalje jačanje stranih investicija, a kao posebno važnu istakla je dalju podršku preduzetništvu i inovacijama, kao i podršku programima koje će sprovoditi Fond za nauku.\nLinda Van Gelder pohvalila je postignute finansijske rezultate i navela da je u toku izrada Plana ekonomskog razvoja, koji će uvažavati ciljeve Vlade Srbije i sadržati smernice za budući razvoj, sa akcentom na oblastima sa najvećim potencijalom za održivi razvoj srpske ekonomije.\nBrnabić je zahvalila Svetskoj banci na velikoj pomoći i podršci da Srbija bude makroekonomski uređena zemlja i izrazila je zadovoljstvo izborom oblasti u kojima Svetska banka učestvuje i pruža podršku jačanju domaće privrede.\nReforme u interesu građana


Civilna zaštita HNK: Sedam osoba povrijeđeno u zemljotresu\nU snažnom zemljotresu koji je pogodio BiH poginula je jedna osoba iz Stoca, a tri su povrijeđene, dok su četiri osobe iz Čapljine zatražile ljekarsku pomoć zbog lakših povreda, izjavio je Srni portparol Operativnog centra Civilne zaštite Hercegovačko-neretvanskog kantona (HNK) Pero Pavlović.\nPavlović je naveo da je riječ o zemljotresu magnitude 6,1 stepen po Rihteru i da se veliki broj lica prošle noći javljao domovima zdravlja i policiji zbog napada panike.\nKada je riječ o materijalnoj šteti, Pavlović je naveo da će ona tek biti evidentirana, te da se zasad zna da ima oštećenih objekata u Stocu i nekoliko objekata i automobila u Čapljini.\n"Još je prerano govoriti o iznosima pričinjene štete, jer je sada potrebno da na lice mjesta izađu komisije lokalnih samouprava. Oni će to učiniti tokom dana i u narednim danima napraviti izvještaj o iznosima štete u svakoj od jedinaca lokalne samouprave koje su stradale u zemljotresu", rekao je Pavlović.\nRadnici komunalnog preduzeća i vatrogasci iz Stoca raščišćavali su saobraćajnice po gradu usljed pada žbuke i kamenja sa ruševnih zgrada.\nNa više objekata na području Čapljine nastala je materijalna šteta, kao i na više parkiranih vozila, usljed pada crijepa.\nNa području Mostara, u Titovoj ulici, došlo je do manjeg urušavanja cigle i građevinskog materijala s krova objekta na saobraćajnicu, bez posljedica.


Bivša predsjednička kandidatkinja u Bjelorusiji Svetlana Tihanovska izjavila je danas da će u ponedeljak sva preduzeća u zemlji stupiti u generalni štrajk.\nOna je to izjavila nakon što je vlada Aleksandra Lukašenka primijenila silu kako bi ugušila proteste koji su održani ranije u toku dana.\n“Režim je još jednom pokazao Bjelorusima da je sila jedino za šta je sposoban”, navela je Tinahovska u saopštenju i dodala da će zbog toga od ponedeljka u zemlji početi generalni štrajk, prenosi Rojters.\nDanas ističe rok “narodnog ultimatuma” koji je bivša predsjednička kandidatkinja ranije postavila vlastima zemlje. Ona je navela da će, ukoliko se zahtjevi opozicije ne ispune do 26. oktobra, sva preduzeća u zemlji stupiti u generalni štrajk.\nViše desetina hiljada pristalica bjeloruske opozicije okupilo se u nedelju na Trgu slobode u centru Minska na protestu u okviru opozicionog “narodnog ultimatuma”. Policija je na demonstracijama u prestonici bacila desetak šok bombi, a u gradu Lidu, gde je takođe održan protest opozicije, pripadnici organa reda upotrijebili su suzavac.\nCentar za zaštitu ljudskih prava “Vesna” prijavio je da je širom zemlje uhapšeno 80 demonstranata, a portal tut.by je saopštio da su gradu Vitebsku uhapšena dva novinara koja su izvještavala sa protesta, prenio je TAS S.


25. Jan 2001 16:00 (GMT+01:00)\nNa izborima verovatno dva bloka\nNS traži da mogućnost izjašnjavanja na referendumu dobiju svi državljani Crne Gore\nPODGORICA - Kako će izgledati politička scena u Crnoj Gori kada se i zvanično raspišu izbori sada je teško reći. Ono što se očekuje jeste formiranje dva bloka, jednog koji bi okupio "jugoslovenske snage" koje se zalažu za opstanak zajednice Srbije i Crne Gore ( SNP, NS, SNS), i "otadžbinski"u koji bi ušle DPS, SDP i LSCG, a zalagao bi se za samostalnu Crnu Goru.\nPredrag Popović potpredsednik NS nam je rekao da je "za sada o koalicijama rano razmišljati", što se tiče kampanje "sve je već u pogonu", a zvanično će početi kada bude skupština raspuštena.\nDPS se distancirao od Mila Đukanovića, piše podgorički "Dan", objašnjavajući da dogovor stranaka o vanrednim izborima Đukanovića šalje u političku prošlost.\nPotpredsednik SDP-a Ranko Krivokapić je rekao "Glasu" da se razgovara o mogućoj koaliciji SDP, LSCG i DPS, a na pitanje da li je to izvesno, Krivokapić je rekao da "ništa nije izvesno dok ne bude dogovoreno", dodavši da je to "dobra želja i to bi bio odgovor jugoslovenskom bloku", koji je kako on kaže verovatno izvestan.\nMiroslav Vicković lider liberala kaže da je rano za koalicije. Danas se u Podgorici sastala i radna grupa za izradu Zakona o referendumu, u čiji rad su se uključili i predstavnici NS i SNP-a.\nDejan Vučićević, potpredsednik NS, rekao je u razgovoru za "Glas" da je ta stranka iznela svoje zahteve, da se referendumsko pitanje jasno formuliše kako u njemu ne bi bilo nikakvih nedoumica, da budu dva pitanja, jedno koje bi se odnosilo na suverenu Crnu Goru, drugo na zajednicu sa Srbijom, i treći važan zahtev da na referendumu mogućnost izjašnjavanja dobiju svi državljani Crne Gore gde god da žive. Ranko Krivokapić je u razgovoru za "Glas" zahteve NS ocenio kao nemoguće, dok nam je Miroslav Vicković rekao da je dogovoreno da oni pismeno dostave svoje zahteve.\nRadna grupa će se ponovo sastati narednog ponedeljka, dok je prvi sastanak radne grupe zadužene za pitanja medija zakazan za petak.


Predsednik Srbije Boris Tadić rekao je u nedelju da još nije postignut dogovor za prelaze na Kosovu, ali da se razgovara o "integrisanom upravljanju".\nNa pitanje čiji je predlog integrisano upravljanje prelazima, Tadić je u emisiji na Prvoj televiziji kazao da je Beograd išao "sa inicijativom".\n"EU ima svoje viđenje stvari, albanska strana ima svoje viđenje stvari. U svakom slučaju idemo sa inicijativom ne samo kad je ovo pitanje na dnevnom redu nego čitav tehnički deo aspekta pregovora", kazao je Tadić.\nPrema njegovim rečima, svako rešenje podrazumeva da je ono u saglasnosti sa pravnim sistemom Srbije, Rezolucijom 1244 i aktima Vlade Srbije donetim od 1999. i da obezbedi normalno funkcionisanje sistema, obezbedi pregovore o tehničkim pitanjima i na kraju dovede do kompromisnog rešenja.\n"Bitno je da svaku odluku koju danas donosimo da se otvara mogucnost, a ne da se zatvaraju mogućnosti za Srbiju i za građane", kazao je Tadić.\n"Sve vreme idemo sa inicijativama. Albanska stana, odnosno Priština uglavnom bi želela sve pregovore da pretoči u jedan jednostavan proces - da se implicitno prizna nezavisnost Kosova. Srbija to naravno neće učiniti", kazao je Tadić.\nPovodom deklaracije o Kosovu koju pripema Vlada Srbije, Tadić je kazao da to pitanje nije jednostavno.\n"I da ima deklaracije i da je nema, mi možemo da nastavimo politiku o Kosovu. Ako je nema, to ne znači da smo slomili politiku prema Kosovu i da nastupa neki crni dan", kazao je Tadić.


Aplikacija volšebno nazvana “Sistem Apdejt” navodi vas da pomislite da je u pitanju bitno ažuriranje sistema, a u stvari sadrži veoma opasni malver koji može dovesti do gubitka svih podataka sa telefona.\nOno što je karakteristično za ovu aplikaciju je što zahtjeva preuzimanje van Gugl Plej prodavnice, što bi trebalo da bude prva sumnjiva stvar i znak da ne nasedate na ovu prevaru. Ako je kojim slučajem instalirate, aplikacija se krije od očiju korisnika i lagano izvlači podatke i šalje ih do svog kreatora. Instalirana aplikacija može da pokupi vaše kontakte, poruke, informacije o uređaju, sačuvane adrese u brovzeru i istoriju posjećivanih sajtova.\nZlonamjerni kreatori aplikacije takođe mogu da preuzmu kontrolu nad vašim telefonom, pa tako mogu da snimaju zvukove sa mikrofona i da aktiviraju kameru, kako bi snimali i slikali sve što vi radite.\nMalver može da prati kretanje korisnika na osnovu lokacijskih servisa, kao i da traži podatke (.pdf, .doc, .docx, .xls, ili .xlsx.) i da kopira sve što kucate ili čuvate u privremenoj memoriji (clipboard).\nOvaj malver spada u grupu opasnih jer je veoma pametno osmišljen. Naime, kako ne biste primjetili da nešto kopa po vašem telefonu i prebacuje vaše slike sa mora na udaljeni server, malver inicijalno ne šalje slike, već njihove male verzije, popularni thumbnail. Na ovaj način potrošnja mobilnog interneta nije velika, a za to vrijeme napadači mogu da proberu i nađu slike i podatke koji su im bitni, prije nego što ih skinu sa vašeg telefona.\nAko ste kojim slučajem skorije imali sumnjivu aktivnost, topla je preporuka da skinete neku antivirus aplikaciju i malo pročešljate svoj telefon, ko zna šta ćete sve da nađete, piše Mondo.\nLosos iz rerne sa rižom\nInstagram upozorio korisnike: Čuvajte se ove prevare, ne otvarajte link


Predsednik opštine Novi Bečej Saša Maksimović potpisao je sa predstavnicima Rukometnog saveza Vojvodine ugovor o organizaciji finalnih utakmica Kupa Vojvodine u sportskoj hali u Novom Bečeju. Utakmice u ženskoj i muškoj konkurenciji će, najverovatnije, biti odigrane 18. decembra.\n– Svaka organizacija događaja, koji može da se iskoristi za promociju Novog Bečeja, a uz ulaganje malih novčanih sredstava, dobro je došla. Odigravanje finalnih utakmica Kupa Vojvodine je odličan način da privučemo i takmičare i medije i, na kraju krajeva, neke od sportskih turista, da posete Novi Bečej – poručio je Maksimović.\nOn je ugovor o organizaciji finalnih takmičenja potpisao sa generalnim sekretarom Rukometnog saveza Vojvodine Slobodanom Višekrunom. Višekruna je podsetio da su finala Kupa Vojvodine do sada održana u Subotici, Bečeju, Odžacima, Pančevu, Rumi, Jaši Tomiću, Novom Sadu i drugim mestima.\n– Cilj je da se promovišu manje sredine, u kojima je prisutan rukomet, kao što je Novi Bečej – istakao je Višekruna.\nPotpisivanju ugovora u zgradi lokalne samouprave u Novom Bečeju prisustvovao je i Vladimir Knežić, predsednik takmičarske komisije Rukometnog saveza Vojvodine. On je istakao da je Kup Vojvodine najmasovnije takmičenje u rukometu u kom učestvuje skoro sto ekipa.\nPročitajte još: Raspored svih utakmica 9. kola Područne fudbalske lige Zrenjanin\nNa značaj organizacije Kupa Vojvodine na rukomet u Novom Bečeju osvrnuo se i predsednik RK Jedinstvo Matija Kovač.\n– Već nekoliko godina naš rukometni klub beleži svoje najveće uspehe u istoriji. Krenulo se sa finalom Kupa Vojvodine u Rumi pre nekoliko godina. Od tada kreće uzlazna putanja našeg kluba i dolazak iz četvrtog u drugi rang takmičenja u Srbiji. Mnogo nam znači odigravanje Kupa Vojvodine u našoj sredini. To će doprineti razvoju sportskog ambijenta koji se neguje u Novom Bečeju – ocenio je Kovač.\nTagovifinale Kup Vojvodine Novi Bečej rukometni savez vojvodine\nBakina kuhinja: Salčići – domaća poslastica koja se topi u ustima\nPredstojećeg vikenda Zrenjaninci debituju u Prvoj B ligi


Centar za onkologiju - Specijalna Internistička Bolnica "Vesalius"\nCentar za onkologiju Inovativne metode lečenja\nU Specijalnoj internističkoj bolnici "Vesalius" dostupne su najsavremenije terapijske mogućnosti, koje se koriste i u vodećim svetskim onkološkim centrima. Tim iskusnih onkologa učestvuje u donošenju konzilijarnih odluka, a uz saglasnost i motivisanost pacijenata navedene konzilijarne odluke se mogu sprovoditi i u našem Centru.\nNaš tim omogućava da svi pacijenti imaju detaljan uvid u svoju bolest, proces lečenja, prognozu bolesti, kao i planiranje potencijalnih dijagnostičkih i drugih procedura. Pored specifičnog lečenja malignih bolesti, naši lekari će Vam pomoći kako u terapiji bola, tako i u terapiji neželjenih efekata, čime se obezbeđuje lečenje u pravilnim vremenskim intervalima uz primenu adekvatnih doza terapija bez potrebe za redukcijom istih.\nTokom procesa lečenja neophodan i sveprisutan cilj je da obezbedimo adekvatan kvalitet života naših pacijenata, te Vam pored ostalog stojimo na raspolaganju oko saveta vezano za ishranu, kao i oko primene komplementarne terapije.\nProf. dr Nenad Mijalković


Kina uhapsila profesora koji je kritikovao kineskog predsjednika i "kulturu obmane" te pristup Kine na početku epidemije\nXu Zhangruna, rijetkog oštrog kritičara vlade u kineskoj visoko cenzuriranoj akademiji, više od 20 ljudi odveli je iz njegove kuće u prigradskom Pekingu, rekao je jedan njegov prijatelj pod uvjetom anonimnosti.\nXu je u februaru objavio esej za okrivljivanje kulture obmane i cenzure koju je Xi podržao u vrijeme početka širenja koronavirusa u Kini, prenosi Guardian.\nProfesor prava na Univerzitetu Tsinghua, jednoj od glavnih kineskih institucija, ranije se izjasnio protiv ukidanja ograničenja predsjedničkih mandata u 2018. godini u eseju koji kruži internetom.\nPrijatelj je rekao da je muškarac koji tvrdi da je policija nazvao suprugu profesora Xu, koja živi odvojeno u univerzitetskoj rezidenciji, rekavši da je Xu uhapšen zbog navodnog traženja prostitucije u jugozapadnom gradu Chengdu.\nXu je prošle zime posjetio Chengdu s nizom liberalnih kineskih naučnikq, iako nije jasno je li hapšenje povezano s putovanjem, rekao je prijatelj, nazvavši navod protiv Xu "smiješnim i besramnim".\nAustralijski Wuhan: Australija će zbog korone izolirati državu Viktoriju\tZaraženi možda nije zaražen: Nestorović objasnio da ni pozitivan test ne mora da znači da je neko zaražen konkretno virusom Kovid-19


Rok pomjeren na 31. juli\nby Admin on Thu 14 May 2009, 01:29\nIzvođačima od ukupnog duga 11,8 miliona KM plaćeno 9,5 miliona KM\nIzvođači krenuli na posao\nRok za završetak radova na dionici autoputa na koridoru 5-C, Dobrinje - Kakanj pomjeren je na 31. juli.\nGradnju ove dionice, kako je poznato, pratile su finansijske teškoće i dugovi prema izvođačima, pa su radovi jedno vrijeme praktično bili obustavljeni.\n- Izvođačima je od ukupnog duga 11,8 miliona KM plaćeno 9,5 miliona KM i očekuje se da će preostali dug od 2,3 miliona KM biti u narednih 15-ak dana, izjavio je novinarima u Sarajevu direktor Federalne direkcije za autoceste Erdal Trhulj.\n- Izvođači su krenuli na posao nastojeći da iskoriste dobre vremenske uslove i ako se bude radilo sadašnjim tempom možemo očekivati 31. jula završetak radova, dodao je on.\nParaleno s tim rade se naplatna mjesta Podlugovi i Visoko i tu ima kašnjenja iz istog razloga (neplaćanja), ali su sada i tu radovi intezivirani. Pripremljeno je montažno naplatno mjesto u Kaknju i ono će biti dato konzorciju koji radi na toj dionici kao dodatni posao. Trenutno nedostaje oko četiri miliona KM za opremu što će se, kako je kazao Trhulj , nastojati uskoro osigurati.\nFederalna direkcija za izgradnju, upravljanje i održavanje autocesta nastavlja pripreme za izgradnju narednih dionica autoputa od Sarajeva do Zenice za koje su osigurana sredstva EIB-a i EBRD-a.\nMeđu ostalim, Direkcija za autoceste je počela razmatrati ponude za izgradnju dionice Kakanj-Bilješevo na autoputu koridora 5-C, a planirano je da gradnja te dionice počne krajem augusta. Pristigla je 21 ponuda, a s obzirom na to da se u većini slučajeva radi o konzorcijima, ponude obuhvataju gotovo 50 kompanija.\n- Trenutno se ove ponude razmatraju i odabrat ćemo osam ili devet ponuda koje će proći u drugi krug, dodao je Trhulj.


Foto: Tanjug | Vučić: Kosovo je razmaženo derište koga su odgojile zapadne sile\nBeta 22.02.2019 16:27\nOn je tokom obilaska Raškog okruga u okviru nastavka kampanje "Budućnost Srbije" rekao da je težina položaja Srbije u tome što se se uvijek traži i najmanji povod da se Beograd optuži da nije kooperativan.\n"Zato moramo biti desetostruko mirniji, racionalniji, staloženiji od njih kako bi očuvali našu poziciju. Naš posao je da se ponašamo odgovorno, da govorimo narodu šta je istina i da se borimo za interese naroda", kazao je predsjednik Srbije.\n"Oni računaju na ekonomske gubitke Srbije, računaju da niko u Srbiji nije zainteresovan za Kosovo, ali mi jesmo. Mene brine to što iracionalni i neodgovorni ljudi mogu da preduzmu i druge mere koje mogu da nas odvedu u lošem smeru", kazao je Vučić dodajući da "naslućuje" o kojim je mjerama riječ.\nPredsjednik Srbije Aleksandar Vučič izjavio je danas da je Srbima s Kosova poručio da je uvijek uz njih i zamolio ih da ne idu u Vojsku Kosova.\nOn nije htio da kaže kada će u okviru kampanje "Budućnost Srbije" posjetiti Kosovo, ali je rekao da se nada da će uspeti da riješi situaciju tako da na toj teritoriji bude manje tenzija.\n"Zamolio sam sve Srbe da ne idu u Vojsku Kosova i da razmisle zašto je formirana, koje su poterebe i namjere onih koji su je formirali", kazao je Vučić i dodao samo još treba "srpsko-srpski sukob".\nPrema njegovim riječima, Srbi u kosovskom pomoravlju doživljavaju veliki pritisak da se priključe toj vojsci i izrazio nadu da će uspjeti da ih izdrže.\nOn je rekao da gradjani danas znaju kako se troši državni novac na Kosovu i dodao da ljudi na toj teritoriji "znaju ko ih je ranije pljačkao".\nVučić je izjavio i da je pitanje povećanja nataliteta u Srbiji od velike važnosti.\n"Važno je da imamo više dece. Ako je to pitanje posla, više posla ćemo da obezbedimo. Ali nećemo postojati kao narod ako ne budemo imali više dece. To mora svaki čovek da razume", rekao je predsjednik Srbije.\nOn je naveo da to nije neka vrsta obaveze prema narodu već pogled ka budućnosti.\n"Ne budemo li imali više ovakvih 'andjela', kao što su ovi ovde, plašim se da nećemo imati budućnost", rekao je Vučić.


Brutalni Porsche Carrera GT inspirisan 917 Le Mans modelom - AutoExclusive - Auto vesti, Novi, Luksuzni, Polovni automobili...\nJedan Porsche Carrera GT model niske pređene kilometraže, iz 2005. godine, nedavno se pojavio na aukcijskoj prodaji sa neverovatnom cenom od 1,2 miliona evra...\nCarrera GT predstavlja jedan od najvećih superautomobila svih vremena i kako deluje, on je konačno dobio priznanje kakvo zaslužuje među svim ljubiteljima i kolekcionarima. Cene korišćenih primeraka u solidnom stanju skočile su značajno tokom nekoliko poslednjih godina, tako da sada ove mašine menjaju ruke po sumama koje se kreću od 600.000 do 700.000 evra, dok je rekodrd do sada džala jedinica prodata za 1.036.932 evra.\nOvaj posebni primerak postavljen je na prodajnoj listi kompanije PCarMarket sa svega 550 pređenih kilometara i u svom životnom veku posedovao je samo jednog vlasnika. Lista potvrđuje da je ovaj automobil originalno uvežen u Ameriku i da je prodat od strane teksaškog ovlašćenog predstavništva i da je nedavno izvršen potpuni servis po ceni od gotovo 50.000 dolara.\nEksterijer automobila finiširan je GT Silver Metallic bojom, koja je dobila i zaštitni film širom prednjeg dela, uključujući i poklopce retrovizora. Brutalna sportska mašina i dalje se nalazi na originalnim devetnaestoinčnim i dvadesetoinčnim točkovima, napred/pozadi, umotanih u lepljive Michelin Pilot Super Sport gume.\nPutnička kabina kreirana je u kombinaciji tamnosive kože sa srebrnim akcentima širom kontrolne table, brojnim komponentama od ugljeničnih vlakana, kompletiranih šaltheblom od bukovog drveta, koji predstavlja omaž legendarnom 917 Le Mans trkačkom automoblilu.\nZa snagu Carrera GT modela zadužena je varijacija trkačkog 5,7 litara velikog V10 motora, unutrašnjeg sagorevanja i velikog broja obrtaja, poboljšanog titanijumskim klipnjačama, klipovima, podmazivanjem suvim karterom i duplim radilicama varijabilnih tajminga iznad glave cilindara. Ovaj agregat povezan je sa šestostepenom manualnom transmisijom i duplim kompozitnim kvačilom kompanije Porsche.


Dorćolskih kiflica od samo tri dinara, koje su nakon pisanja "Blica" izazvale pravu pomamu u jednoj beogradskoj pekari, na žalost mnogih kupaca više nema u izlogu, a vlasnica pekare nam je otrkila neverovatan razlog.\nIako više nisu u izlogu, kiflica i dalje ima\nU izlogu jedne dorćolske pekare u neposrednoj blizini Bajloni pijace, stajale su kiflice sa neverovatnom cenom od svega tri dinara.\n- U početku, nepoverljivi kupci se nisu usuđivali da ih probaju, misleći da se radi o pecivu isteklog roka ili lošijeg kvaliteta. Međutim, nije trebalo mnogo vremena da se "navuku" - priča nam vlasnica pekare Sonja Radić.\nKiflice se i sada mogu kupiti po ovoj ceni\n- Prvo niko nije mogao da poveruje da kiflicama ništa ne fali. Mislili su da je u pitanju popust koji u popodnevnim časovima imaju mnoge pekare, pa onda da im je istekao rok, da su pravljene od lošijeg materijala. Ali, nakon što bi ih probali, vraćali bi se svako jutro - priseća se Sonja kako je to bilo na početku.\nOna nam je još otkrila da su se "dame sa dubljim džepom" snebivale na pojavu tako jeftinog peciva, dok su se svi drugi bukvalno grabili.\nKIFLICE OD TRI DINARA POSTALE HIT, sve se rasprodaju već tokom prepodneva\nUpravo zbog kvaliteta i veoma pristupačne cene kakve verovatno nema u celoj Srbiji, a kamoli u centru Beograda, ovih kiflica više nema u izlogu.\n- Iako nam je možda negde u početku bio plan da privučemo kupce ovom ponudom, došli smo u situaciju da prodajemo samo kiflice, odnosno da nam samo njih traže - priča nam ona kroz smeh, navodeći da ih sada nema u dnevnoj ponudi, ali nisu prestali da ih prave, već to sada rade isključivo po porudžbini.\nPRIPREME ZA POST Potražnja za ribom poranila ove godine, a evo kakve cene očekuju kupce na pijacama


Opozicija nakon ponovljenih izbora\n"Neće biti novog DOS-a" - izričiti su redom predstavnici opozicionih stranaka koji su se nakon izbora 24. aprila ujedinili u poruci da je na delu izborna krađa. Međutim, zajednički miting, okupljanja i konferencije za novinare probudili su ideje o udruživanju opozicije po modelu s kraja devedesetih, kada je obaran režim Slobodana Miloševića.\nU danima nakon izbora na jednom mestu našle su se ideološki potpuno suprotstavljene partije. One koje članstvu Srbije u Evropskoj uniji ne vide alternativu i one koje se zalažu za okretanje Rusiji i Kini i ustaju u odbranu "tradicionalnih srpskih vrednosti”. One liberalno orijentisane, koji se bore za prava manjinskih zajednica i one koje će "porodičnom šetnjom” ustati protiv toga da LBGT osobe jednom godišnje prošetaju ulicama Beograda.\nKao ilustracija tog opozicionog miš-maša može poslužiti i izbor muzike ispred sedišta Republičke izborne komisije na zajedničkom mitingu opozicije. Dok su se za mikrofonom na improvizovanoj smenjivali lideri četiri opozicione liste, muzička lista sa razglasa varirala je od "Marša na Drinu” do "Killing in the name” američkog rock sastava Rage against the machine.\nTakva šarolikost vladala je i u publici u kojoj su jedni do drugih stajali krajnji levičari i lideri zabranjene klerofašističke organizacije Obraz.\nOpozicioni lideri poručuju da se ne slažu oko mnogih pitanja, ali da se nikada neće sporiti oko zaštite demokratije i izborne volje građana.\nNa približno istim zahtevima osnovana, sličnog je sastava bila i Demokratska opozicija Srbije, koja je 2000-tih u obaranju režima Slobodana Miloševića okupila osamnaest najrazličitijih opcija, pa je današnja slika opozicije, uz zajedničkog im političkog protivnika, ponovo pokrenula pitanje – da li na pomolu novi DOS.\n"Odogovor je vrlo kratak – to se neće dogoditi", kaže Aleksandar Stevanović iz pokreta Dosta je bilo.\nSlični stavovi i u drugim strankama koje su formirale zajednički pravni tim za analizu izbornog materijala.\n"Apsolutno nikakva vrsta političke saradnje sa Dverima i DSS-om nije moguća", navodi Nenad Konstantinović iz Socijaldemokratske stranke.\nIzričiti su i u spomenutoj koaliciji, a Dveri i dešavanja iz 2000. godine vide u skladu sa svojom politikom.\n"Za nas je neprihvatljivo formiranje bilo kakvog novog DOS-a koji bi bio u funkciji inostranih interesa u Srbiji kao što je to bio DOS od 5. oktobra 2000. do danas", kaže lider Dveri Boško Obradović.\nNi CeSID nije što je bio\nUpravo su ovakvi stavovi jedan od razloga zbog kojih sa njima neće Demokratska stranka, iako je njihov lider Bojan Pajtić nakon što je RIK saopštio da lista DSS – Dveri nije prešla cenzus, u solidarnosti otišao i korak dalje, te pozvao birače svoje partije da na ponovljenim izborima podrže tu desno orijentisanu koaliciju. Deo građana ga je u tome podržao, deo je bio revoltiran.\n"Kada su u pitanju neke teme, poput ulaska u Evropsku uniju, sa nekima od ovih stranaka sa kojima sada sarađujemo to nećemo moći”, rekla je ranije za RSE portparolka Demokratske stranke Aleksandra Jerkov.\nIako bi se između zajedničkog postizbornog nastupa opozicije sa periodom DOS-a mogla povući paralela kada je reč o trenutnim ciljevima, razlike su danas mnogo veće.\nPodrška rušenju Miloševićevog režima bila je tolika da je brisala značajne suprotnosti između brojnih stranaka ujedinjenih oko tog cilja. O njima se nije govorilo, građane nisu zanimale. Ni CeSID, koji je nastao kao reakcija na pokušaj izborne krađe iz 1996. godine, više nije to što je bio.\n"Tada je bilo vrlo jasno artikulisano da je Miloševićev režim izvor svih problema i da je krivica na njemu. Danas postoji različita interpretacija naših problema. Iako se svi slažu u određenoj kritici prema Vučićevoj vlasti, ona u sadržinskom smislu nije ista. I naravno, mehanizmi koje Vučić koristi da opstane na vlasti su za sada mnogo mekši i perfidniji od onoga što je Milošević koristio. Prosto, živimo u drugačijem vremenu”, kaže docent na Fakultetu političkih nauka Dušan Spasojević.\nLeve i desne orijentacije stranaka DOS-a iskristalisale su se ubrzo posle 5. oktobra, kada je došlo do sukoba Koštunica - Đinđić. Sada, posle ponovljenih izbora, u parlament kao opozicija Vučićevim naprednjacima, uz Srpsku radikalnu stranku, ulazi njih četiri, starih i novih, na suprotinim polovima.\nKao i stranački lideri, analitičari su saglasni u oceni da udruživanje slično nekadašnjem DOS-u u ovom trenutku nije realno.\n"Mislim da je u većini opozicionih stranaka prevladala svest o tome da se pojedinačnim političkim nastupom ne može suprotstaviti Aleksandru Vučiću", ocenjuje Đorđe Vukadinović.\n"Ako ima smisla neka vrsta DOS-a, onda je to pre izbora, a ta je prilika propuštena. Sada je pričati o nekom novom DOS-u blago rečeno preuranjeno, neko bi rekao i besmisleno. Ja ne mislim tako. Mislim da je u većini opozicionih stranaka prevladala svest o tome da se pojedinačnim političkim nastupom ne može suprotstaviti Aleksandru Vučiću. Ukoliko u nekom narednom periodu bilo ko bude želeo ozbiljno da mu se suprotstavi, moraće da ide u tom pravcu. Ne mislim da je ovo sada stvaranje nekog novog DOS-a, ali mislim da iskustva sa ovih izbora i posebno izborne kampanje treba da rezultiraju nekom formom tešnjeg ujedinjavanja ili približavanja opozicionih stranaka. U protivnom ćemo imati situaciju da će Aleksandar Vučić vladati onoliko koliko on želi”, smatra politički analitičar i budući poslanik na listi DSS-Dveri Đorđe Vukadinović.\nSaradnja po suštinskim pitanjima\nIako isključuju mogućnost udruživanja, predstavnici stranaka najavljuju nastavak saradnje po mnogim pitanjima u novom skupštinskom sazivu, pa će sve četiri liste odmah tražiti formiranje anketnog odbora koji bi ispitao izborni proces.\n"Verujem da ćemo kada su u pitanju suštinske stvari kao što je odbrana institucija, vladavina prava i tako dalje, imati mnoge saradnike”, kaže portparolka DS Aleksandra Jerkov.\nIz pokreta Dosta je bilo, slično navodi Aleksandar Stevanović. "Normalno je da ćemo sarađivati oko svih stvari koje se tiču uređenja društva. Trebalo bi valjda i pozicija da bude srećna da se oko toga svi saglasimo”.\nNenad Konstantinović iz Socijaldemokratske stranke ocenjuje da je saradnja "u interesu građana” potrebna.\n"Mislim da građane više ne zanima isključivo prepucavanje protivnika na političkoj sceni koji nema za rezultat nikakav boljitak za njih. Načelno oko reformi i pravca u kome Srbija treba da ide moramo da se dogovaramo. Smatram da apsolutno treba da postoji saglasnost da Srbija treba da uđe u Evropsku uniju i taj kurs ne sme da se napušta”, kaže Konstantinović.\nOko ovog poslednjeg sa koalicijom DSS – Dveri nema dogovora.\n"Srbija treba da prekine poguban put u Evropsku uniju i da se okrene političkim alternativama u vidu Rusije i drugih zemalja na istočnoj strani sveta”, podvlači Boško Obradović.\nĐorđe Vukadinović smatra, međutim, da je političke i ideološke razlike moguće prevazići.\n"Da bismo uopšte mogli pričati o ideološkim razlikama, levici, desnici, liberalizmu i socijaldemokratskim opcijama, morate prvo imati mogućnost da se slobodno izražava volja naroda, koliko-toliko fer i ravnopravne medijske i političke uslove. Mislim da to u ovom trenutku u Srbiji nije na sceni i čak mi je logično da dođe do ujedinjavanja u borbi za te principe. Mi sada imamo situaciju da vladajuća stranka ili bolje reći grupa za podršku Aleksandru Vučiću nema doslovno nikakve ideološke boje ili jasan ideološki profil. Imate vatrene rusofile, evroatlantike i mnogo toga između. I svi su pod istom kapom. U tom smislu bi bilo licemerno ili pogrešno ako bi neko opoziciji spočitavao to što se ujedinjavaju ideološke babe i žabe”, navodi Vukadinović.\nDušan Spasojević sa druge strane ocenjuje da je reč o suštinskim razlikama, te da nije moguće izvući najmanjeg zajedničkog sadržaoca.\n"Može se očekivati neka saradnja na tehničkom planu, ali neka vrsta koalicije koja bi bila izborna i dalje nije preterano realna. Ono što može biti pozitivno za opoziciju je to što sledeće godine dolaze predsednički izbori. Ukoliko bude postojalo dovoljno motivacije, opozicija se čak i u širem kontekstu može udružiti protiv kandidata Srpske napredne stranke”, kaže Spasojević.\nNe isključuje mogućnost ujedinjenja proevropske opozicije, no ni to nije izvesno.\n"Jer će se oni u narednom periodu boriti za prevlast i za to ko će imati poziciju stožera”, dodaje Spasojević.\nŠto je, nezvanično, uz analizu podrške birača, bio jedan od razloga neuspeha predizbornih pregovora proevropskih stranaka.


Republika Srpska: Tržište osiguranja poraslo za 11 odsto\nNaslovna » Vesti » Republika Srpska: Tržište osiguranja poraslo za 11 odsto\nBANJA LUKA • Tržište osiguranja RS zabeležilo je rast u prvih sedam meseci ove godine od 11 odsto ili 11,2 miliona KM u odnosu na isti period prošle godine, pokazuju podaci Agencije za osiguranje Republike Srpske.\nNajveći porast premije imala neživotna osiguranja\nBudući da na tržištu RS i dalje dominira obavezno osiguranje od autoodgovornosti, ono je i najvećim delom zaslužno za rast sa ostvarenom premijom od ukupno 68,7 miliona KM, a koja je veća za 5,7 miliona u odnosu na isti period prošle godine, istaknuto je u analizi.\nInače, neživotna osiguranja u koja spada i obavezno osiguranje od autoodgovornosti čine čak 84 odsto realizovane ukupne premije u ovom periodu čine neživotna osiguranja, a samo osiguranje od autoodgovornosti ima udeo od skoro 60 odsto u ukupno realizovanoj premiji u ovom periodu.\nU prvih sedam meseci ove godine premija životnih osiguranja povećana je za sedam odsto ili u nominalnom iznosu za 1,1 milion KM. To je rezultat sve većeg razvoja ponude ove vrste osiguranja na tržištu od strane ozbiljnih osiguravajućih kuća. U ukupno realizovanoj premiji u ovom periodu, životna osiguranja imaju udeo od 16 odsto, dodaje se u analizi.\nNisu rasla sve vrste osiguranja\nU RS sada radi 25 osiguravajućih kuća, što je, ipak, previše za ovako malo i slabije razvijeno tržište, a što će se svakako stabilizovati u sklopu fer tržišne utakmice, istaknuto je u analizi.\nPredsednik Skupštine Udruženja društava za osiguranje RS Milomir Durmić kaže za Capital da tržište osiguranja Republike Srpske u zadnjih nekoliko godina ima konstantan rast, ali i da je problem struktura tog rasta.\nKada gledamo šta je doprinelo povećanju tog tržišta, vidimo da je to rast životnih osiguranja koja su krenula sa niske osnovice pa je procenat rasta veliki. Naravno, na to utiče i rast premije u obaveznim osiguranjima, odnosno u autoodgovornosti koji se uglavnom kreće od šest do osam odsto, dok kod drugih vrste osiguranja, kao što su osiguranje imovine, kasko i druga nema takvih rezultata, što nije dobro jer govori da nema kompletnog rasta tržišta, naglasio je Durmić.\nWiener osiguranje na čelu.\nŠto se tiče učesnika na tržištu osiguranja, došlo je do preokreta i Wiener osiguranje VIG je sada na liderskoj poziciji, sa ukupno ostvarenom premijom od 13,5 miliona KM. Premija ovog osiguranja veća je u odnosu na isti period prošle godine za 26 odsto.\nGeneralni direktor Wiener osiguranja Srđan Šuput, koji je odnedavno preuzeo upravljanje ovim društvom, rekao je za Capital da ovo društvo kao član najveće osiguravajuće grupacije u Centralnoj i Istočnoj Evropi – Vienna Insurance Group, ima ozbiljne planove za tržište osiguranja Republike Srpske, kao i za celo tržište BiH.\nBudući da su nam imovinska i životna osiguranja u glavnom fokusu shodno strategiji VIG-a te da smo napravili značaj odmak od obaveznog osiguranja od autoodgovornosti zbog nedovoljno regulisanog tržišta i nelojalne konkurencije u tom segmentu, naši rezultati su konačno vidljivi na tom polju i jako mi je drago da smo povratili lidersku poziciju. Nastavljamo dalje sa ostvarivanjem ciljeva, unapređenja ponude i usluge, razvojem proizvoda imovinskih i životnih osiguranja po uzoru na najmodernija međunarodna rešenja, te i sa celokupnim unapređenjem tržišta s obzirom na iskustvo i ekspertizu koje imamo kao član ovako velike grupacije kao što je VIG, istakao je Šuput.


Stefanović: Hercegovačka ne može da bude glavna vest | Insajder\nMinistar policije Nebojša Stefanović po drugi put se oglasio o rušenju objekata u Hercegovačkoj ulici, ali nije izneo konkretne detalje šta je policija do sada uradila na ovom slučaju, već je istakao da to ne može da bude glavna vest.\nStefanović je naveo da rušenje na takav način ne sme da se dešava, ali ne treba da bude glavna vest u Srbiji.\n"Glavna vest je rušenje tri nelegalna objekta, što ne sme da se dešava. To ne može da bude glavna vest. Policija za NATO i protiv EU nema drugu stvar da ponudi građanima Srbije, nemaju ponudu za Srbiju, investitore, ne kažu da treba da se radujemo što Srbija napreduje", naveo je Stefanović gostujući u jutarnjem Dnevniku RTS-a.\nStefanović je naveo da se radi na rasvetljavanju slučaja, i da kao što su rešeni svi do sada, rasvetliće se i ovo.\nMinistar policije se inače prvi put o ovom slučaju oglasio 30. aprila, šest dana, nakon što su objekti srušeni i tada je samo rekao da je policija dobila zahtev Tužilaštva za prikupljanje svih obaveštenja koja su potrebna za ovaj slučaj.\nInsajder.net je u dva navrata pokušao da dobuje odgovore od MUP-a o rušenju objekata u Hercegovačkoj.\nDopisima koji smo uputili dva puta MUP-u, jednom 28. april, a i drugi put 5.maja pokušali smo da dobijemo odgovore na sledeća pitanja:\nDa li je policija počela istragu o tome ko je rušio objekte u Hercegovačkoj ulici i po čijem rešenju, pošto su zbog ovoga, prema saznanjima Insajder.net-a, policiji podnete najmanje dve krivične prijave?\nKako je moguće da se policija već tri dana ne oglašava o navodima da je grupa ljudi sa fantomkama na glavama i palicama učestvovala u rušenju objekata u Hercegovačkoj ulici i maltretirala građane koji su se tu našli?\nDa li je tačno da su građani iste noći obavestili policiju o ovom događaju, ali da je policija odbila da izađe na teren?\nDa li je i kada urađen uviđaj na mestu rušenja u Hercegovačkoj ulici?\nOdgovore na ova pitanja nismo dobili ni nakon emitovanje emisije "Insajder bez ograničenja" - Rušenje pod maskama.


Beta 30. novembra 2020. 14:30\n„Čvrsto smo uvereni u ispravnost svoje odluke, s obzirom da ne možemo tolerisati ponižavanje crnogorskog državnog i nacionalnog dostojanstva od strane diplomatskih predstavnika u našoj zemlji“, navodi se u saopštenju crnogorskog ministastva.\n„Za razliku od našeg, ambasador Srbije u Crnoj Gori u kontinuitetu se mešao u unutrašnja pitanja zemlje u kojoj službuje, svojim interpretacijama istorije dovodeći u pitanje njenu samostalnost i nezavisnost, negirajući Rezoluciju Skupštine Crne Gore o nelegitimnoj Podgoričkoj skupštini, za koju se zna šta je predstavljala u našoj istoriji“, kaže se u saopštenju.\nKako se dodaje, komesar Varheji je ovog puta „propustio da, pre izrečene sugestije, sa partnerima i prijateljima u Crnoj Gori, sa kojima je mnogo puta razgovarao o težim i delikatnijim pitanjima regiona, barem razmeni osnovne informacije i mišljenja o meritumu stvari“.\n„Verujemo da bi i on, posebno kao neko ko dolazi iz Madjarske, zemlje koja ima pojačan senzibilitet za pitanja ovakvog karaktera, kao političar i zvaničnik bolje razumeo naš odnos prema ambasadoru koji se u kontinuitetu meša u unutrašnje stvari i povredjuje nacionalne interese zemlje prijema“, kaže se u reagovanju.\nPremijerka Srbije Ana Brnabić je za izjavu ambasadora Božovića zbog koje je proteran rekla da ona „nikako ne može da bude povod da se iz zemlje izbaci ambasador jedne države“, dodala da se slaže sa tom izjavom, navodeći i da se dobar deo stanovništva Crne Gore slaže sa tim ocenama.\nBožović je rekao da je „velika i slavna Mojkovačka bitka, kao primer hristolike žrtve za svog bližnjeg i za slobodu, bila uvod u oslobodjenje Crne Gore i Podgoričku skupštinu, kao slobodan izraz narodne volje za ujedinjenje sa bratskom Srbijom“.\nPlacer, deveti Austrijanac na čelu EUFOR-a


R I Z I N G E R I U M: Goran Bregović: Završava "Šampanjac za Cigane" (video)\nSvetska premijera novog Breginog albuma "Šampanjca za Cigane" biće održana na koncertu u sarajevskoj Zetri 24. marta\nIako je do koncerta Gorana Bregovića, zakazanog za 24. mart u sarajevskoj Zetri, ostalo više od dva meseca, već se oseća predeuforija zbog ovog muzičkog spektakla. Dok u Bosni i Hercegovini traje rezervacija ulaznica, Bregović u svom studiju u Beogradu završava novi muzički materijal pod nazivom "Šampanjac za Cigane", koji će svetsku premijeru imati upravo na koncertu u Zetri.\nU neformalnom razgovoru rekao je kako ima mnogo posla i da se zbog snimanja sprema u Irsku, London, Rio de Žaneiro.\nVeliko zanimanje u javnosti izazvala je informacija da će Goran na sarajevski koncert pozvati svu trojicu pevača Bijelog dugmeta - Željka Bebeka, Mladena Vojičića Tifu i Alena Islamovića.\n- Jeste, to je moja ideja, nemojte dalje o tome - kratka je Bregovićeva poruka.\nGoran Bregović sa svojim Orkestrom za svadbe i sahrane okončao je upravo američku turneju, na kojoj je izveo i neke od numera koje će se naći na njegovom novom albumu.\nRadi se o pesmama koje je Brega snimio s poznatim grupama Gipsy Kings i Gogol Bordello i, kako je rekao američkim medijima, one će se naći na novom CD-u koji planira da objavi u februaru ove godine. Album će se zvati "Šampanjac za Cigane" i biće svojevrstan nastavak njegovog materijala "Alkohol".\n- Februar jeste termin koji smo planirali, ali može se desiti da album bude objavljen i ranije. Uglavnom, posao je okončan, izjavio je Raka Marić, Bregin producent i prijatelj.\nGovoreći o novom albumu Bregović je istakao da, iako se radi o muzici za radovanje i veselje, ona treba da podstakne ljude da prihvate cigansku kulturu, podjednako kao i njihovu muziku.\nPo završetku velike američke turnje Bregović putuje za Rusiju, gde će održati nekoliko koncerata u Sibiru.


Pravni ekspert: FBI prekršio zakon\nDirektor FBI Džejms Komi (arhivski snimak)\nKao da već nije bilo dovoljno napetosti, američki predsednički izbori naišli su na su na novu kontroverzu samo nedelju dana pre glasanja – kada je ponovo izronio problem Hilari Klinton sa imejlovima. Demokratska kandidatkinja koristila je privatni server da razmenjuje zvanične poruke dok je bila na položaju državne sekretarke.\nDirektor Federalnog istražnog biroa, koji je pre samo nekoliko meseci rekao da u istrazi njenih imejlova nisu nadjeni dokazi da je prekršen zakon, u petak je izjavio da će to pitanje biti ponovo istraženo. Javno saopštenje te vrste neposredno pre izbora je neoubičajen potez. Demokrate pa čak i neki republikanci, smatraju da je saopštenje FBI-a u petak bilo nelegalno jer bi moglo da utiče na stav birača. Glas Amerike je razgovarao sa profesorom prava Ričardom Pejnterom koji je bio pravni savetnik Bele kuće za etička pitanja za vreme administracije Džordža W. Buša.\nDirektor FBI-a Džejms Komi obavestio je pismom Kongres da njegova agencija pregleda imejlove koji su pronadjeni na kompjuteru Hume Abedin, saradnice Hilari Klinton, čiji je muž, od kojeg se razvodi, pod istragom zbog mogućeg seksualnog krivičnog dela. Pravni ekspert Ričard Pejnter smatra da Komijevo pismo predstavlja kršenje Hečovog zakona, kojim se vladinim zvaničnicima zabranjuje da koriste svoj položaj da bi uticali na izbore.\n“Ako je obećao da će u ovom slučaju napraviti izuzetak, obećao da će Kongresu dostavljati sveže informacije o svemu što zna o sekretarki Klinton, onda je dao obećanje koje nije dozvoljeno po Hečovom zakonu. Medjutim, povrh toga, on nije imao nikakve dodatne informacije o seketarki Klinton. Reč je o leptop kompjuteru žene koja je radila za sekretarku Klinton u Stejt Departmentu, čiji je muž – uskoro bivši muž – pod istragom zbog slanja seksualnih poruka jednoj maloletnici.”\nPejnter kaže za Glas Amerrike da je istraga po svemu sudeći deo napora republikanskih zakonodavaca da se ukalja ugled Hilari Klinton.\n"Ovo su izbori na kojima se oni sami kandiduju za položaj zajedno sa veoma slabim, veoma kontroverznim predsedničkim kandidatom. I ja sam republikanac. I mene takodje brinu ovi izbori sa perspective Republikanske stranke ali to ne opravdava članove Predstavničkog doma u nastojanju da koriste FBI da bi napali svoje političke protivnike.”\nPejnter ističe da bi, u slučaju da je tako nešto dozvoljeno, demokrate u Kongresu mogle da zahtevaju informacije o svakoj mogućoj vezi republikanskog kandidata Donalda Trampa sa ruskim hakerima, i to objavljuju na društvenim medijima.\nBela kuća je u ponedeljak saopštila da FBI i Sekretarijat pravosudja imaju široka ovlašćenja da sprovode istrage ali da nije uobičajeno da se o istragama koje su u toku raspravlja u javnosti.\n"Sa stanovišta predsednika, važno je da ta ovlašćenja budu praćena pridržavanjem dugogodišnje tradicije, prakse i normi koje ograničavaju javnu diskusiju o činjenicama koje se prikupljaju tokom istrage.”\nJoš nije jasno da li će potez FBI uticati na ishod izbora 8. novembra ali je Trampu i njegovim pristalicama pružio novu nadu u pobedu.


Vladajuća stranka Demokratski savez Kosova (DSK) pokrenula je prikupljanje potpisa za sazivanje sednice za izglasavanja nepoverenja Vlade Kosova Aljbina Kurtija (Albin). Za jednu takvu sednicu potrebno je 40 potpisa, a za izglasavanja nepoverenje vladi potrebni su glasovi više od polovine poslanika, od ukupno 120.\nTim povodom, lider DSK-a Isa Mustafa sastao se 19. marta sa liderima opozicionih partija, Alijanse za budućnost Kosova i Inicijative za Kosovo koje su podržale inicijativu DSK-a.\nPokret Samoopredeljenje i DSK na vlasti su nešto više od mesec dana.\nKako je izjavio šef poslaničkog kluba DSK-a Arben Gaši (Gashi), predlog za izglasavanje nepoverenja vladi nije, međutim, potpisala predsednica Skupštine i potpredsednica DSK-a Vjosa Osmani, koja je imala suprotno mišljenje od poslaničkog kluba.\nJedan od razloga DSK-a za tako nešto su narušeni odnosi Kosova i SAD-a zbog Kurtijevog odbijanja ukidanja takse od 100 odsto, na čemu SAD insistira.\nOkidač u ovoj situaciji je, međutim, bila Kurtijeva odluka 18. marta da smeni ministra unutrašnjih poslova iz DSK-a, Agima Veljiua, bez konsultacija, kako u DSK kažu, sa liderom te partije, Isom Mustafom.\n"Državi preti pandemija i moramo reagovati što pre i ne gubiti vreme", izjavio je za medije Arban Abraši (Abrashi) poslanik iz redova Demokratskog saveza Kosova u predsedništvu DSK-a.\nOn je dodao da nema prostora za nove izbore, već za formiranje nove vlade.\n"Morali smo da reagujemo ovako, to nije bila željena odluka. Naši zahtevi da se ukine (taksa) i da budemo zajedno sa našim strateškim partnerima traju nedeljama. U teškim vremenima trebaju nam partneri. Do ovoga nije došlo našom željom već kršenjem vladajućeg sporazuma od strane premijera Kurtija. Po sporazumu, razrešenje ministra treba da se desi u konsultacijama. U ovom slučaju razrešenje potpredsednika partije sa ministarske pozicije je neprihvatljivo", dodao je Abraši.\nInicijativa o uvođenju vanrednog stanja\nSada bivši ministar Veljiu je za kosovske medije rekao da podržava uvođenje vanrednog stanja zbog epidemije korona virusa, dok Kurti smatra da za tako nešto za sada nema potrebe.\nVanredno stanje predložio je predsednik Kosova Hašim Tači (Hashim Thaci), a o tome tek treba da se izjasni Skupština. Taj predlog koji treba da predvidi razlog i mere, međutim, još uvek nije stigao u Skupštinu. U slučaju da usvoji, Tači preuzima upravljanje situacijom na Kosovu.\nKurti smatra da je predlog Tačija o uvođenju vanrednog stanja "nelogičan, neodgovoran i nekoristan".\nLider opozicione Alijanse za budućnost Kosova Ramuš Haradinaj (Ramush) podržao je inicijativu Demokratskog saveza Kosova.\nHaradinaj se, međutim, za razliku od DSK, protivi ukidanju takse Srbiji.\nLider Inicijative za Kosov Fatmir Ljimaj (Limaj) kazao je da i njegova partija podržava predlog DSK-a, te dodao da je znao da će doći ovakav kraj aktuelnoj koaliciji budući da su koalicioni sporazum sklopili u nepoverenju i na netransparentan način.\n'Takse postepeno zameniti'\nKurti smatra da se taksa od 100 odsto treba postepeno zameniti recipročnim merama. On je 18. marta naglasio da Kosovo želi da ima dobre odnose, šire partnerstvo i savezništvo sa SAD-om.\n"SAD i EU nam trebaju. Mi nemamo zamenu za njih, i one ne mogu zameniti jedna drugu. Greška je ne samo spoljne politike, već i nacionalne i istorijske, reći 'Da' Americi a 'Ne' Evropskoj uniji. Transatlantska linija je od suštinskog značaja za Kosovo", naveo je on.\nU ovom trenutku nacionalnog zdravstvene vanredne situacije, još je presudnije da se politički potezi državnih institucija, vladajuće koalicije i opozicionih stranaka rukovode Ustavom Kosova.\nSve strane bi trebalo da obezbede da svoje razgovore i pregovore vode na način koji služi tome da se još jednom uvere zajednice na Kosovu, a ne da se povećavaju brige i problemi koje svi osećaju u ovom teškom trenutku.\nNa svom sastanku sa premijerom 19. marta, britanski ambasador Nikolas Ebot (Nicholas Abbott) ga je uverio u kontinuiranu podršku Velike Britanije nezavisnosti i stabilnosti Kosova.


Maja Gojković i Hu Heping otvorili forum | Novine Toronto\nMaja Gojković i Hu Heping otvorili forum\nPotpredsednica Vlade i ministarka kulture i informisanja Srboije Maja Gojković i ministar kulture i turizma Кine Hu Heping otvorili su Treći forum Кine i zemalja Centralne i istočne Evrope posvećen saradnji u oblasti umetnosti, koji se održava u onlajn formatu.\nGojković je ukazala da se u prethodnih gotovo deset godina uverljivo pokazalo da je saradnja u formatu Kina zemlje centralne i istočne Evrope (CIEZ) snažan, inovativan i konkretan osnov razvoja i jačanja uzajamne bliskosti u velikom broju oblasti, navelo je Ministarstvo kulture Srbije u saopštenju.\n"U suočavanju sa globalnim izazovima našeg doba najbolji način za njihovo prevazilaženje je jačanje saradnje na regionalnom, kao i međuregionalnom planu. Najbolje primere za to možemo naći upravo u oblasti kulture", istakla je je Gojković.\nOna je rekla da tema dvodnevnog Foruma "Budućnost koju već živimo" ukazuje na nezapamćenu brzinu događaja koji okružuju te zemlje te da se i u takvim okolnostima može napredovati kroz saradnju i otvorenost u razmeni zajedničkih najvažnijih iskustava.\nMinistar kulture i turizma Кine Hu Heping naglasio je da je mehanizam saradnje njegove zemlje i CIEZ važna platforma za Кinu i zemlje Centralne i Istočne Evrope za unapređenje prijateljstva, proširenje saradnje i traženje zajedničkog razvoja, te da su dve strane ostvarile značajan napredak i plodne rezultate u kulturnoj i turističkoj razmeni i saradnji.\nHeping je istakao da se ulažu napori da se izgradi Forum za umetničku saradnju Кina-CIEZ, i otvore kanali za umetničku razmenu i saradnju, prikažu najnovija dostignuća u istraživanju umetnosti i razmene dragocena iskustva u umetničkoj praksi, kao i pružanje snažnog podsticaja za međusobnu promociju razvoja književnosti i umetnosti.\nOn je rekao da će se sa temom "Mi smo u budućnosti", ovaj forum fokusirati na najsavremenije teme u savremenoj umetnosti kao što su vizuelna umetnost, filmska umetnost, animacija i umetnost video igara, da će se voditi diskusije i tražiti zajednički putevi razvoja, što je, po njegovim rečima "od velikog značaja".\nGojković je izrazila uverenje da će u naredna dva dana učesnici foruma, eksperti iz zemalja mehanizma Kina - CIEZ u četiri panela dati značajan doprinos u razumevanju potencijala i pravaca razvoja u vizuelnim umetnostima, filmskoj umetnosti, animaciji i video-igrama.\n"Ove oblasti doživljavaju svakodnevnu transformaciju, kao posledicu izuzetno brzog tehnološkog razvoja. Zbog toga je posmatranje iz različitih uglova posebno važno za stvaranje novih ideja i realizaciju zajedničkih projekata", rekla je Gojković.\nOna je ukazala na važnost povezanosti savremenog kulturnog i kreativnog sektora sa privredom, preduzetništvom u kulturi budući da se na taj način stvara novi kulturni kapital i dodatna vrednost.\nTa povezanost se ogleda kroz inovativnost i upotrebu novih tehnologija, vidljivu u oblasti vizuelnih umetnosti, filma, 3D dizajna i animacije, arhitekture, rekla je i naglasila da je Vlada Srbije prepoznala kreativni i kulturni sektor kao jedan od ključnih razvojnih pravaca, iskazan i u 20 strateških prioriteta razvoja kulture Srbije od 2021. do 2025.\nGojković je istakla i da će te oblasti biti veoma upečatljivo i sadržajno zastupljene i u okviru manifestacije "Evropska prestonica kulture" čiji je domaćin u 2022. godini Novi Sad.


Oglasio se predsednik USS povodom ostavke Igora Davidovića - Svrljiške novine\nU prethodnom periodu bilo je nesuglasica i netrpeljivosti između sada već bivšeg člana USS Igora Davidovića, tada predsednika SO Svrljig, a sada direktora JKSP ,,Svrljig“, i predsednice opštine Svrljig Jelene Trifunović i predsednice Izvršnog odbora Ujedinjene seljačke stranke. Te nesuglasice i danas traju. Ostavka u stranci je Davidovićev lični čin, to nije plaćeno mesto, dok na mestu direktora JKSP-a nije podneo ostavku. Saradnja između mene i Igora Davidovića bila je korektna, i nastavićemo kao građani da sarađujemo i u daljem periodu. On verovatno nije imao ostvarene ambicije kao član Ujedinjene seljačke stranke, ali može da pokuša da ih ostvari na nekom drugom mestu, rekao je Miletić.\nSledećaU Svrljigu održan prvi protest pod nazivom ,,Za spas Svrljiga“Next


200 novih sadnica drveća u "Bloku B" - Ozon Media\nSremska Mitrovica – U sklopu svojih redovnih aktivnosti za 2014. godinu Savet mesne zajednice „Blok B“ opredelio je određena sredstva koja su iskorišćena za nabavku ukrasnog drveća za ozelenjavanje slobodnih zelenih površina na teritoriji ove mesne zajednice.\n„Savet mesne zajednice „Blok B“ iz svog budžeta izdvojio je 400.000 dinara i kupio 200 sadnica raznog dekorativnog drveća koje će biti posađeno u nekoliko ulica u ovom meselju, koje će nakon sadnje dobiti jedan sasvim drugačiji izgled“, rekao je Miroslav Smrzlić, predsednik mesne zajednice „Blok B“.\nOn je dodao da duži niz godina po pitanju ozelenjavanja u ovoj mesnoj zajednici ništa nije rađeno ukoliko se izuzmeme mala akcija ozelenjavanja koja je sprovedena pretprošle godine. Veliki broj starih stabala je uklonjen, a na njihova mesta sada će biti posađeno novo drveće.\nSmrzlić je ovu priliku iskoristio kako bi apelovao na stanovnike „Bloka B“ da zalivaju i neguju posađeno drveće jer samim tim doprinose zdravijoj sredini i lepšem izgledu mesne zajednice.\nPomoć pri sadnji dekorativnog drveća pružila je Direkcija za izgradnju grada Sremska Mitrovica i JKP „Komunalije“.\nOtkrivanja holograma sa trodimenzionalnom projekcijom


Röfix – UC PARTIZAN DOO\nU više od 16 godina postojanja firma se razvila u jednu od vodećih fabrika za proizvodnju i prodaju građevinskih materijala. Röfix je u Srbiji prisutan od 2003. godine, a proizvodni pogon se nalazi u Popovcu, kod Paraćina.\nInovativnim građevinskim rešenjima Röfix omogućava jednostavnu primenu u praksi, a stručnim savetovanjem obezbeđuje podršku u svakoj fazi gradnje.\nMaterijali iz Röfix asortimana:\n• Zidarski malteri\n• Osnovni malteri\n• Završni malteri\n• Proizvodi za saniranje i renoviranje\n• Toplotno-izolacioni sistemi\n• Estrisi/podni sistemi\n• Sistemi postavljanja keramike\n• Građevinske boje i premazi\nRöfix nudi mnoštvo mogućnosti za strukturisanje i raznolikost boja, kako bi se zidovi uredili prema ukusu pojedinaca, a time i istaknule sposobnost izvođenja radova pojedinog izvođaća za oživljavanje duha građevine.\nIgrom svetla i senke mogu se postići dodatni efekti u obliku delovanja visina i dubina. Ali oblaganje unutrašnjih prostorija i fasada ne određuju samo spoljašnji karakter, nego i otpornost neke kuće.\nBoje sve više utiču na našu psihu i naše telo, oživljavaju naše misli i osećaje, bude snove i sećanja. Prikladno farbanje ističe arhitektonsko oblikovanje neke zgrade, a kod čoveka budi osećaje lagodnosti.


Real odredio cenu za Jovića, ko sve može ovo da plati? - Sportske.net\nIzgleda da su u klubu svesni da bi rizikovali da mu se ponovi još jedna ovakva godina...\nDefinitivno, Zidan ga precrtao, pet klubova stalo u red, ovo su opcije!Kladioničari znaju najbolje? Ko će biti prvak Evrope, "Klempavi" ostaje preko Lamanša?Bejl baš voli da nervira Madriđane - Posle golfa došla i dremka na red?Rutinska pobeda, još dvokorak do titule!Oglasili se iz Reala, jedan od najiskusnijih završio sezonu!\nHoće li Real prodati Luku Jovića?\nIzgleda da ideja sazreva, iako u ovom trenutku Zidan ne želi da spekuliše i izjavio je da računa na Srbina. Ipak, šansu mu ne pruža, Jović je sada u izolaciji kao kontakt zaraženog koronom, na sve što se dešavalo ove sezone, počev od kršenja izolacije, povreda kod kuće, roštilja sa zemljacima, mnogi veruju da je ovo kap koja je prelila čašu.\nIako, jasno, do Jovića nije krivica za ovo poslednje, on je svojim stavom, kako tvrde španski mediji razočarao Pereza koji je uložio veliki novac, a nije uspeo da stekne ni mnogo prijatelja u svlačionici.\nIako Real neće kupovati ovog leta, ili makar tako tvrde, oni žele da se oslobode nekoliko igrača, pisali smo o Džejmsu, Bejlu, Lukasu Vaskezu, a mnogi smatraju da ako je Benzema nezamenjiv, onda nema razlike između toga da rezerva bude Jović ili Marijano Lopez.\nAli, ako Jović još godinu presedi na klupi, neće uspeti da ga prodaju nikome. Da vrate novac ne mogu, samo deo para bi spasili, ako prihvate ponude od kojih nijedna nije blizu 60 miliona evra.\nDanas španski mediji pišu da bi Real pristao na 35 miliona plus bonuse, uz eventualnu klauzulu o mogućnosti otkupa, kao što su učinili sa Moratom.\nMilan želi Jovića na dvogodišnju pozajmicu sa pravom otkupa, ali Madriđani žele novac odmah, kako bi dodatno ispeglali knjige. Ranije su pominjani Čelsi i Arsenal, ali Lester je sada najozbiljnija opcija. "Lisice" bi platile 35 miliona, imaju novca, bez problema bi finansirali platu našeg fudbalera. On bi bio zamena na duže staze za Vardija koji ima 34 godine.\nJović bi spasao Realu 10 miliona neto godišnje plate, deo uloženog novca prošlog leta, pa ako mu već trener ne veruje ili jednostavno ne dobija šansu, za njega jeste najbolje da napusti Madrid.


U toku rasprava o predlogu da Blagoje Jovović dobije ulicu u Beogradu - Izazov\nU toku rasprava o predlogu da Blagoje Jovović dobije ulicu u Beogradu\nNovi magazin 30. jula 2020. 12:07\nNa sednici Skupštine grada Beograda u toku je rasprava o predlogu odluke da atentator na poglavnika NDH Anta Pavelića, Blagoje Jovović, dobije ulicu u Beogradu, a književnici Meša Selimović, Miloš Crnjanski i Jovan Jovanović Zmaj dobiju spomenike u glavnom gradu.\nPredlaže se da Zagorska ulica u Zemunu ponese ime Blagoja Jovovića, koji je 10. aprila 1957. godine u Argentini izvršio atentat na Pavelića, a da Crnjanski spomenik dobije na Tašmajdanu, kod bisti postavljenih drugim književnicima.\nSpomenik Jovana Jovanovića Zmaja predloženo je da bude postavljen u istoimenoj, Zmaj Jovinoj ulici u centru grada.\nZamenik gradonačelnika Beograda Goran Vesić, koji je incijator promene naziva ulica i postavljanja spomenika, kazao je da je ubistvo Pavelića herojski čin i dodao da mu je drago da će trenutni saziv Skupštine pokazati šta misli o tome.\n„Oni hoće da Srbi jedini nemaju pravo da slave svoju istoriju, da jedini nemaju pravo da sve slave svoje heroje. Sutra će nam tražiti da ukinemo Obilićev venac jer je Miloš Obilić ubio legitimno izabranog sultana“, kazao je Vesić.\n„Nakon 20 godina od smti Blagoja Jovovića, ovaj vaš predlog njega uzdiže njegovo ime na nivo velikih srpskih junaka. (…) Njegov primer je svedočanstvo prema otadžbini, crkvi koji su mu usadili njegovi preci“, stoji u pismu.\nRade Veljanovski iz Građanskog demokratskog foruma ocenio je da promena naziva Zagorske ulice u Ulicu Blagoja Jovovića izražavanje neprijateljstva.\n„Brisanje imena koja asociraju na mesta iz bivše Jugoslavije, javnost bruji o tome, a nema sumnje da se radi ksenofobiji. Zaboravljamo da u Zemunu žive i Hrvati, a to su naši građani“, rekao je Veljanovski.\nŠef odborničke grupe Srpske napredne stranke (SNS) u Skupštini Beograda Aleksandar Mirković upitao je koliko da se čeka sud istoričara u Srbiji „koji istoriju vide na tri različita načina“.


OŠ ''Sveti Sava'' Bijeljina: Matirali učesnike :: Dešavanja u Bijeljini ::\n05. decembar 2019. / 18:20\nOŠ ''Sveti Sava'' Bijeljina: Matirali učesnike\nŠahovska ekipa naše škole pobjednik je republičkog finala Malih olimpijskih igara Republike Srpske u šahu za osnovne škole koje je proteklog vikenda održano u Banjaluci.\nDomaćin takmičenja je bila Osnovna škola „Ivo Andrić“ iz Banja Luke. Ovu veliku pobjedu našoj školi donijeli su članovi prve šahovske ekipe: Mirko Šajin (VI4), Emanuel Lazić (V5), Dušan Kozomara (IX5), David Perić (IX3), Faruk el-Šeik (V4) i Vuk Solaković (IV4). Kapiten ekipe je bio nastavnik Igor Solaković, potvrđeno je u OŠ ,,Sveti Sava''.\nNa republičkom finalu učestvovalo je ukupno šest šahovskih sekcija, odnosno šest osnovnih škola koje su bile pobjednici regionalnih finala MOI RS u šahu u svojim regijama.\n-To su pored naše osnovne škole i bili predstavnici osnovnih škola - „Petar Kočić“ Prijedor, „Jovan Cvijić“ Banja Luka, „Obudovac“ Obudovac, „Pale“ Pale i „Veselin Masleša“ Foča. Drugo mjesto na republičkom finalu MOI RS u šahu za osnovne škole zauzela je ekipa škole iz Obudovac, a treće mjesto OŠ „Veselin Masleša“ Foča. Šahovska ekipa naše škole osvojila je prvo mjesto, sa četiri pobjede i jednim neriješenim rezultatom iz pet mečeva na republičkom finalu. Na taj način naša škola je ispisala istoriju Malih olimpijskih igara RS, jer je šah na ovo takmičenje osnovnih škola uvršten prvi put od ove godine. Do ovog velikog uspjeha naša ekipa je od opštinskog do republičkog nivoa takmičenja ostvarila ukupno 17 pobjeda iz 18 mečeva sa drugim osnovnim školama, uz samo jedan neriješen meč sa republičkog finala. Veliku zaslugu za ovaj uspjeh imaju i šahovski treneri iz dva šahovska kluba koja egzistiraju u našem gradu, ŠK „Svetozar Gligorić“ i ŠK „Sveti Georgije“ gdje naši učenici, pored sekcije, aktivno treniraju šah. Ovim šahovskim takmičenjima u okviru MOI RS šah polako vraća svoje mjesto u našem društvu, školi i kvalitetnom intelektualnom razvoju djece i mladih'', rekao je Igor Solaković, nastavnik i kapiten šahovske ekipe OŠ ,,Sveti Sava Bijeljina.\n-U našoj školi šahovska sekcija djeluje već drugu školsku godinu. Realizovali smo u februaru ove godine i školsko takmičenje na kome su učestvovala 32 učenika škole na kome se najboljih šest plasiralo u prvu ekipu. Planiramo dalji razvoj šahovske sekcije po kojoj želimo da naša škola bude prepoznatljiva, jer je igranje šaha mnogostruko korisno za djecu. Postoje već i inicijative da se šah uvede u osnovne škole RS kroz nastavni plan i program za sve učenike'', izjavio direktor bijeljinske škole,,Sveti Sava'' Đorđe Mirković.


Lex.org.rs • Aktivnosti i rezultati\nKljučne aktivnosti LEX-a planirane za prve dve godine postojanja mogu se podeliti u četiri grupe koje podjednako doprinose postizanju pomenutih ciljeva:\nDizajniranje modela zakona i zakonskih paketa i pravnih rešenja za sve ključne segmente političkog, socijalnog i ekonomskog života u društvu, u skladu sa evropskim i univerzalnim standardima\nObezbedjivanje neophodnog alternativnog obrazovanja za političke, socijalne i ekonomske promene, izgradnju demokratskog društva, vladavinu prava, reforme u vladi i javnoj administraciji itd.,\nObaveštavanje javnosti o širokom polju delovanja LEX-a u cilju promovisanja ideje stvaranja modernog civilnog društva. Ovaj segment uključuje:\nAktivnu komunikaciju sa javnošću i medijima;\nSirenje informacija unutar LEX-a i unutar zajednice NVO u Srbiji, kako štampanim tako i elektronskim putem;\nSveobuhvatna izdavačka delatnost usmerena prvenstveno na obezbedjivanje besplatnog i lakog pristupa predlozima zakona i aktuelnim komentarima\nMultidisciplinarna ekspertska podrška i pomoć drugim NVO, omladinskim organizacijama i političkim partijama.\nU okviru ovog segmenta LEX obezbedjuje ekspertsku podršku pokretu Otpor: sudije pružaju pravnu podršku, psiholozi i sociolozi LEX-a (aktivisti Otpor-a) pripremaju aktiviste Otpor-a za savladavanje specijalnih situacija, itd.\nUz opisane aktivnosti LEX očekuje da:\nPonudi relevantne predloge paketa zakona i sistemskih rešenja, koji će biti predstavljeni svim demokratskim i promenama okrenutim snagama u Srbiji, i obezbedi platformu za neophodne političke promene. Ovo će biti ostvareno u saradnji sa ostalim NVO i ekspertima političkih partija;\nDoprinese promovisanju i razvoju aktivnosti civilnog društva u ovom polju i tako promoviše novi kulturni model, usmeren ka operativnim i/ili paralelnim javnim reformama zakonodavstva kao i aktivnostima civilnog društva u procesu pravljenja nacrta zakonodavnih reformi i lobiranju za ovakve reforme;\nUvede nove mehanizme civilnog društva koji će se zasnivati na kontroli zakonodavnih aktivnosti;\nDoprinese, zajedno sa drugim grupama civilnog društva, uvodjenju modela zajedničkog organizovanja akcija. Takav model je dokazao da je od najvećeg značaja u postojećem društveno - političkom okruženju u Srbiji.


Španija Archives | Ekonomist\nSvijet je pun sukoba i neke zemlje prolaze kroz svoj najgori period. Ekonomije nekih zemalja su na ivici kolapsa, neke su izmučene terorističkim napadima, a neke su pod rizikom da uđu u civilni rat. Evo 10 zemalja koje najvjerovatnije neće postojati za 20 godina, barem ovakve kakve ih sada poznajemo. Španija Ne\nOporavak potrošnje u Španiji i toplo vrijeme širom Evrope pomogli su snažnom rastu prodaje španskog modnog giganta Inditeksa u prvoj polovini tekuće godine. Inditeks, kao najveći svjetski proizvođač odjeće sa sjedištem u španskom gradu Korunji, saopštio je da su prihodi od prodaje u lokalnim valutama u šest nedjelja, zaključno sa 10.\nPotražnja za novim automobilima u Evropi zabilježila je dvocifrenu stopu rasta u avgustu, inače tradicionalno slabom mjesecu. Evropsko udruženje proizvođača automobila izvijestilo je u utorak da je u avgustu u 27 zemalja Evropske unije (bez Malte za koju podaci nisu bili dostupni) prodato ukupno 744.799 novih automobila, što je 11,2 posto\nDok se svijet trese, Španci trljaju ruke\nby Redakcija - 04/09/2015 0\nŠpanski ministar ekonomije Luis de Gindos rekao je danas da je Španija na dobitku od sunovrata cijene nafte, kao i da je izolovana od kineskog usporavanja. U intervjuu za televizijski kanal "Blumberg", De Gindos je rekao da niži troškovi energenata za potrošače i kompanije doprinose ubrzanju privrednog rasta Španije u ovoj\nBruto domaći proizvod Španije u drugom tromesečju zabeležio je najsnažniji rast još od 2007., od jedan odsto, objavio je Nacionalni institut za statistiku. Španska ekonomija u periodu april-juni 2015. porasla je jedan odsto u odnosu na prvi kvartal, kada je ostvaren rast od 0,9 odsto, prenio je Rojters. Stopa rasta u drugom


RTS :: Šabac - opoziciona tvrđava ili najdraži trofej SNS-a\nRTS Svet Šabac - opoziciona tvrđava ili najdraži trofej SNS-a\nponedeljak, 08. jun 2020, 18:25\nŠabac - opoziciona tvrđava ili najdraži trofej SNS-a\nIzbori u Šapcu toliko su zanimljivi da su se u njih uključili i nekadašnji "šabački vanzemaljci", rukometaši nekada šampiona Evrope Metaloplastike. Sve se svodi na pitanje da li će Nebojša Zelenović ostati gradonačelnik ili će naprednjaci osvojiti i Šabac?\nŠabac je protekle četiri godine imao status jedinog opozicionog grada u Srbiji, zbog Šapca se prvi put pocepala ideja bojkota izbora, Šabac je danas verovatno najveći lokalni trofej za Srpsku naprednu stranku. Izbori u Šapcu toliko su zanimljivi da su se u njih uključili i nekadašnji šabački vanzemaljci, rukometaši nekada šampiona Evrope Metaloplastike. A izbori se svode na pitanje da li će Nebojša Zelenović ostati gradonačelnik ili će SNS osvojiti i Šabac?\nNe tražimo pomilovanje već odgovornost onih koji su Desanku Makimović proglasili nižerazrednom u Gimnazijama, saopštilo je Udruženje književnika Srbije. I zaista na vest da je poezija velike srpske pesnikinje izbačena iz obaveznog programa za više razrede Gimnazije dobili smo najširu moguću lepezu reagovanja. Fotografija Desanke Maksimović zato je verovatno najčešće deljena fotografija na društvenim mrežama u Srbiji proteklog vikenda a ljutitim tvitom se oglasila i predsednica Vlade. Da li će to nešto promeniti i čija su još dela osim Desankinih bila planirana za brisanje iz gimnazijskog programa?


Potpisan sporazum o kulturnoj i privrednoj saradnji Palilule i ruskog grada Obninska - www.lobi-info.rs\nMarija K. 20. novembra 2018., 12:05 5.5k Views\nPredsednik opštine Palilula Aleksandar Jovičić i gradonačelnik grada Obninska iz Rusije Vladislav Valerevič Šapša potpisali su Sporazum o saradnji u oblasti kulture, nauke, obrazovanja i privrede.\nGrad Obninsk nalazi se u Kaluškoj oblasti u Ruskoj Federaciji i poznat je kao grad nauke i brzog privrednog razvoja, u kome je napravljena prva nuklearna centrala i koji ima najveći onkološki centar u Rusiji poznat širom sveta.\nKako je rekao predsednik opštine Palilula, ovaj sporazum će unaprediti međusobne odnose u oblasti kulture, obrazovanja, i što je najbitnije, u oblasti privrede. Održan je i zajednički sastanak sa privrednicima sa Palilule i privrednicima iz Rusije, koji se nalaze u delegaciji sa gradonačelnikom Šapšom.\nGradonačelnik Obninska je zahvalio na gostoprimstvu i na otvorenoj mogućnosti da pored opštine Palilula njegova delegacija poseti i uspostavi saradnju i sa ostalim institucijama u glavnom gradu.\nOn je istakao kolika je važnost privredne saradnje kroz primer kompanije „Hemofarm“ koja uspešno radi i razvija se u gradu Obninsku, kao i kompanije koje se bave građevinarstvom.\nBiznis je glavna veza koja će nas još jače objediniti u saradnji. Ne možemo zaboraviti i ljude koji se bave vrhunskim sportom, koji vole svoju kulturu i istoriju. To je deo našeg života koji je neophodan i uvek ide sa nama – rekao je gradonačelnik Šapša\nŠapša je dodao da je imao sastanak i u Kliničkom centru Srbije povodom saradnje najvećeg ruskog radiološkog centra koji se nalazi u njihovom gradu i našeg Instituta za onkologiju i mogućnostima lečenja srpskih onkoloških pacijenata u tom centru.\nPrethodna objava Danas bez struje potrošači u delovima Krnjače i Borče\nSledeća objava Samostalna izložba mlade umetnice iz Borče u biblioteci „Milutin Bojić“


Elixir Zorka počela remont i nastavila radove na ugradnji filtera - RTV Šabac\nElixir Zorka počela remont i nastavila radove na ugradnji filtera\nU skladu sa ranijom najavom, Fabrika za proizvodnju mineralnih đubriva Elixir Zorka danas je počela remont tokom kog se nastavljaju radovi na projektu unapređenja tehnološkog procesa u cilju daljeg smanjenja emisije gasova.\nOvaj projekat Elixir je počeo 2018. godine, a podrazumeva postavljanje dva dodatna skrubera/filtera i podizanje visine fabričkog dimnjaka u cilju smanjenja emisije gasova i intenziteta perjanice završnog emitera.\nU toku remonta biće završena ugradnja predispirača emitera, kao i radovi na ugradnji dodatne opreme i uređaja na završnom emiteru. U okviru ovog posla biće urađeno i podizanje visine fabričkog emitera, u cilju smanjenja intenziteta perjanice. Nakon završetka remonta, od 14. jula do kraja avgusta, biće završena i treća faza – ugradnja ispirača granulatora, što dodatno smanjuje emisiju gasova.Ukupna vrednost ovih investicija je oko 3 miliona evra.\nOvim projektom biće postignut najviši stepen pranja otpadnih gasova i dodatno smanjene ukupne nečistoće u prečišćenim gasovima. Iako su i sada vrednosti izmerenih gasova na mernim mestima značajno ispod dozvoljenih, sve aktivnosti dovešće do njihovog daljeg smanjenja, što je krajnji cilj celog projekta.\nRealizacijom projekta unapređenja tehnološkog procesa Fabrika Elixir Zorka potvrđuje svoju odgovornost i spremnost da aktivno doprinese sveobuhvatnom planu za unapređenje kvaliteta vazduha u Šapcu, otvorena za saradnju sa lokalnom samoupravom, organizacijama i udruženjima koja imaju isti cilj. navodi se u saopštenju Elixsir Zorke.


Međunarodni rvački turnir u slobodnom stilu "Pobednik 2019"\nMeđunarodni rvački turnir u slobodnom stilu "Pobednik 2019" održaće se i ove godine pod pokroviteljstvom Gradske opštine Palilula, 30. novembra u Sportskoj hali "Dejan Smiljković" u Padinskoj Skeli. Takmičenje počinje u 12 časova, a svečana ceremonija otvaranja turnira u 16 časova.\nTim povodom organizovana je konferencija za novinare na kojoj su pored zamenika predsednika Gradske opštine Palilula Darka Paunovića učestvovali predstavnici organizatora turnira, Rvačkog kluba "Pobednik" iz Borče, kao i predstavnici RS Srbije i RS Beograda.\nPaunović je istakao da mu je čast što može da najavi turnir i što će i ove godine učesnici biti takmičari iz inostranstva.\n- Opština Palilula tradicionalno svake godine podržava ovaj turnir, jer ovo je pre svega promocija sporta, ali i opštine Palilula, jer iz godine u godinu sve je više klubova iz inostranstva koji učestvuju na turniru. Zbog toga pozivam sve naše sugrađane da u što većem broju dođu i prisustvuju ovom sportskom događaju, kako bismo svi zajedno bodrili naše sportiste - rekao je Paunović.\nPredsednik RK Pobednik Aleksandar Gačanović je rekao - Povodom desetog Međunarodnog turnira u slobodnom stilu "Pobednik", mogu da kažem da tim koji pobeđuje se ne menja. Ovim putem želim da se zahvalim Gradskoj opštini Palilula na čelu sa predsednikom Aleksandrom Jovičićem na podršci, koji pomaže ne samo rvanje, nego i sve ostale sportove na opštini Palilula.\nOn je najavio da se očekuje veliki broj takmičara iz zemlje i inostranstva, iz Grčke, Slovačke, Hrvatske, BiH, Makedonije i Bugarske.\nU znak zahvalnosti na doprinosu turniru i rvačkom sportu, RS Srbije dodelio je Zahvalnicu predsedniku Gradske opštine Palilula Aleksandru Jovičiću, koju je u njegovom odsustvu, generalni sekretar RS Srbije Milan Jelić predao Darku Paunoviću.


Prva Srpska Televizija :: Zanimljivosti :: Muškarci, je li istina da na ovom mestu najčešće tražite mir od žene i dece?\n04. 10. 2018. 13:00 >> 10:32\nMuškarci, je li istina da na ovom mestu najčešće tražite mir od žene i dece?\nIstraživanja pokazuju da na ovom mestu muškarci godišnje provedu oko sedam sati bežeći od žene koja zvoca ili dece koja plaču. Je li tako i kod vas?\nTrećina muškaraca odlazi u kupatilo da bi imali malo mira i tišine, rezultat je istraživanja firme "Pebble Gray".\nMuškarci u toalet najčešće "beže" od žene i dece, a godišnje tamo provode do sedam sati godišnje.\nIstraživanje je obuhvatilo 1000 muškaraca od kojih je trećina priznala da odlazak u toalet koriste kao izgovor da bi na kratko pobegli od žene koja zvoca ili dece koja im ne daju mira, pa u kupatilu surfuju po internetu, piše britanski "Daily Mail".\nZa muškarce je loša vest da je svaki deseti odlazak u WC prekinut, što u proseku iznosi 171 put godišnje.\n''Svima nama treba malo vremena za sebe da bismo se smirili ili isključili. Čini se da je kupatilo idealno mesto na kom muškarci mogu da imaju malo mira, tišine i samoće. Ona je poput utočišta, mesto na kom možemo da se osamimo, pa makar i privremeno'', rekao je portparol "Pebble Graya".


PCVesti - Otvoren Web Fest, prvi regionalni Internet festival\nWeb Fest 2009, prvi regionalni internet festival posvećen izboru najbolje veb lokacije ili veb projekta, kao i promociji i unapređenju korišćenja globalne elektronske mreže na ovim prostorima, biće održan od 1. oktobra do 26. novembra. Web Fest 2009, pored takmičenja sačinjavaju i radionice u kojima se proširuje znanje o vebu kao mediju, ali i poslovnom tržištu. Prijave veb lokacija i glasanje se je na adresi Web Festa, a ceremonija proglašenja pobednika održaće se 26. novembra 2009. u Beogradu.\nSvako može da prijavi veb lokaciju za učešće u takmičenju – besplatno i to ne samo svoju veb lokaciju. Sve što treba zainteresovani da učine je da odu na adresu Web Festa, unesu adresu lokacije koju nominuju i izaberu jednu od kategorija kojoj pripada ta veb stranica. Takmičenje je podeljeno u dva dela, glasanje stručnog žirija i glasanje publike, a sve lokacije automatski učestvuju u oba izbora. Stručni žiri sačinjen je od profesionalaca iz sveta veb dizajna i poslovanja, predlozi se ocenjuju prema precizno definisanim kriterijumima. Publika pobednika bira glasanjem, a lokacija ili projekat sa najvećim brojem glasova je pobednik.\nPrijave su u toku i biće ih moguće podneti do kraja oktobra, posle čega počinje glasanje.\nWeb Fest je prvi put organizovan 2007. uz velik uspeh i podršku, kako veb zajednice, tako i poznatih ličnosti, organizacija, udruženja, poslovnih ljudi i predstavnika državne i lokalne uprave. Učestvovalo je preko 1300 lokacija i takmičenje je postiglo veliki uspeh. Finalno gala veče je održano u Jugoslovenskom dramskom pozorištu (JDP) u Beogradu, uz prisustvo velikog broja javnih ličnosti.\n|Search:Find More About Otvoren Web Fest, prvi regionalni Internet festival|